9 Panduan Memilih Stroller Atau Kereta Sorong Bayi, JANGAN Beli Tanpa Ikut Panduan Ini!

Bagi memudahkan pergerakan
anak

kecil
, penggunaan
kereta
 sorong atau
stroller
 merupakan satu pemandangan biasa yang boleh kita lihat teru
taman
ya apabila berada di pusat
membeli-belah
. Penggunaan kereta sorong, merupakan antara perkara yang sering menjadi pertimbangan
ibu bapa
 moden apabila keluarga mula berkembang. Ia adalah salah satu cara terbaik untuk mengendalikan bayi yang sedang dalam proses
tumbesaran
.

Stroller
membantu menyediakan kemudahan dan keselesaan bergerak terbaik untuk bayi. Perlukah setiap keluarga yang mempunyai
anak kecil
 untuk membeli kereta sorong? Apakah manfaat penggunaannya? Adakah terdapat panduan untuk membelinya? Ikuti artikel ini untuk mendapatkan kupasan lebih mendalam.

Apa itu kereta sorong?

Seperti yang dikatakan awal tadi, kereta sorong atau
stroller
 ini boleh dianggap sebagai satu kemudahan bergerak yang dapat membantu memberikan keselesaan terbaik kepada bayi. Kereta sorong merupakan satu ciptaan mudah alih dan senang digunakan yang dibina untuk
memudahkan ibu bapa
 dalam menguruskan anak mereka terutamanya
bayi kecil.
 Ia boleh dianggap sebagai bantuan tambahan dan menjadikan situasi lebih mudah.

Apakah manfaat penggunaan kereta sorong?

Berikut adalah antara beberapa manfaat dan kebaikan penggunaan kereta sorong, terutamanya buat ibu bapa yang pertama kali mendapat
cahaya mata
, iaitu:

 Memudahkan

Dapat melakukan tugasan
harian
dengan lancar dan sebaiknya adalah keinginan bagi setiap individu. Namun, ada masanya, mempunyai
anak kecil
 atau bayi, boleh menyebabkan
perjalanan
 kelancaran tugasan dan aktiviti harian mungkin sedikit terganggu, apabila anda perlu menjaga bayi dan dalam masa yang sama melaksanakan tugasan harian anda. Maka, penggunaan kereta sorong ini pastinya dapat dijadikan antara jalan penyelesaian terbaik.

Seperti yang anda sedia maklum, kereta sorong adalah satu pengangkutan untuk bayi yang mudah dibawa, dan boleh dilipat. Ia menawarkan cara terbaik untuk menjaga dan membawa bayi anda. Sememangnya anda mempunyai pilihan dan boleh
mendukung anak
 anda ketika berjalan di pusat membeli-belah tetapi akan tiba satu tempoh di mana anda akan berasa
letih
, atau mungkin ingin memilih barang dan anak anda mungkin memerlukan ruang yang selesa untuk
tidur
 sewaktu berjalan, dan kereta sorong adalah jawapan yang paling tepat untuk digunakan. Ia satu situasi yang menawarkan kelebihan pada pihak ibu bapa dan juga anak; anda boleh teruskan aktiviti membeli anda dan bayi anda boleh tidur dengan nyenyak dan selesa. Bagus bukan?

 Selesa

Kereta sorong adalah satu ciptaan yang mudah untuk digunakan oleh mana-mana ibu bapa, waima individu yang baru pertama kali bergelar ibu bapa. Tiada sebarang latihan, kemahiran mahupun kursus yang diperlukan untuk memahirkan anda menggunakan
stroller.
 Seperti yang dinyatakan di atas, keselesaan yang ditawarkan kepada bayi atau anak kecil anda adalah satu kunci utama yang penting pada kereta sorong. Ini kerana kebanyakan kereta sorong mempunyai
padding
 dan
kualiti
 kain yang baik untuk menjamin keselesaan anak anda.

 Pelbagai pilihan

Penghasilan kereta sorong bukan sahaja untuk memudahkan untuk ibu bapa yang mempunyai bayi kecil, tetapi ia juga dihasilkan dalam bentuk yang dapat menampung
kanak-kanak
 yang
lebih besar
, malahan terdapat juga kereta sorong yang boleh membuatkan lebih dari seorang anak. Lebih mengujakan, dengan penggunaan bahan yang berkualiti tinggi, malahan memenuhi standard
keselamatan
, kereta sorong sebagai satu
produk penjagaan bayi
 yang paling tahan lama menawarkan penggunaan yang tahan lama. Ini bermaksud, anda boleh menggunakannya kembali apabila anda mendapat anak kecil yang lain.

 Ciri keselamatan

Terdapat
stroller
 yang turut boleh digunakan sebagai kerusi bayi dalam kereta (
car-seat)
 dan pastinya ia dilengkapi dengan ciri keselamatan untuk bayi anda. Jadi tiada apa yang perlu anda bimbangkan mengenai keselamatan bayi anda selagi ada individu dewasa yang mengawasinya.

 Perlindungan matahari

Malaysia, kita mungkin jarang melihat ibu bapa membawa atau menggunakan kereta sorong untuk membawa anak kecil atau bayi mereka bersiar-siar di taman, selalunya hanya di pusat membeli-belah maka penggunaan kanopi untuk
perlindungan matahari
 mungkin tidak begitu diperlukan. Tetapi situasi ini berbeza dengan kebanyakan ibu bapa di barat, mereka sering membawa anak mereka bersiar di taman, jadi penggunaan
stroller
 dengan kanopi adalah sangat penting. Ia membantu memberikan
perlindungan
 kepada bayi anda dari sinaran matahari. Terdapat pelbagai pilihan saiz kanopi yang boleh anda dapatkan, bersesuaian dengan keperluan anda. Penggunaannya dapat memastikan mata bayi anda dan kulit sensitifnya dilindungi dari
sinaran UV
 berbahaya. Bahkan, terdapat juga kanopi yang kalis air, jadi ia sesuai digunakan tanpa perlu bimbang tentang sebarang
perubahan cuaca
.

 Ruang penyimpanan

Setiap kereta sorong mempunyai ruang penyimpanan. Kebiasaannya ia boleh didapati pada bahagian bawah kereta sorong. Ini sekali gus membantu ibu bapa dengan memberikan tempat atau ruang untuk meletakkan barangan keperluan bayi atau anak anda seperti lampin pakai buang, pakaian salin,
tisu
 basah dan sebagainya. Malahan, ibu bapa juga boleh menggantungkan beberapa beg pada bahagian pemegang
stroller.
 Namun, anda harus berwaspada, agar tidak meletakkan bebanan secara berlebihan pada pemegang dan ruang penyimpanan demi langkah-langkah
keselamatan.

Panduan memilih kereta sorong

Kereta sorong adalah bantuan bergerak yang diperlukan ibu bapa dari awal kelahiran bayi sehinggalah anak anda berkemampuan untuk berjalan dengan
jarak
 jauh secara sendiri, biasanya pada usia 3 atau 4 tahun. Dan terdapat juga ibu bapa yang menggunakan kereta sorong ini sehingga anak mereka berusia 7 hingga 8 tahun sekiranya berjalan jauh atau untuk hari yang panjang.

Walau bagaimanapun, dengan terdapat pelbagai pilihan jenis kereta sorong yang terjual di pasaran, sering kali ia menjadi satu perkara yang sukar untuk membuat pilihan yang tepat untuk keluarga anda. Antara perkara yang perlu anda fikir dan pertimbangkan ketika membuat pilihan
stroller
 yang mana anda harus dapatkan untuk anak anda adalah seperti:

Di mana tempat tinggal anda?

Ke mana anda biasa dan mungkin akan menggunakan kereta sorong?

Berapa jumlah bajet untuk kereta sorong yang akan dibeli?

Jika anda bercadang untuk membawa anak anda berjalan dalam
bandar
 untuk tempoh yang lama dan panjang, anda memerlukan
stroller
yang kukuh tetapi mudah untuk dikendalikan di atas laluan, keluar masuk kedai dan melalui pengangkutan awam. Jika anda mungkin akan lebih banyak berjalan dari satu negeri ke negeri lain, menggunakan kereta, anda mungkin memerlukan kereta sorong yang mudah lipat dan sesuai untuk dimasukkan ke dalam bonet kereta anda.

Jika anda seorang aktif, gemar bersukan dan mungkin ingin membawa atau perlu membawa anak anda bersama ketika beriadah, anda mungkin perlu memilih kereta sorong yang tahan
lasak
. Jika anda mempunyai lebih dari seorang anak, dan salah seorang yang masih bayi, mungkin akan perlu memilih
stroller
bersaiz agak kecil untuk bayi anda dan
stroller
 yang ringan untuk anak yang lebih dewasa.

Jenis
stroller
yang terdapat di pasaran

Kereta sorong standard

Hadir dalam pelbagai gaya dan reka bentuk yang berbeza tetapi menawarkan tempat duduk yang selesa yang boleh dilaraskan. Kebiasaannya mempunyai kanopi yang dapat melindungi bayi atau anak anda daripada sinaran matahari serta ruang penyimpanan pada bahagian bawah tempat duduk. Terdapat sesetengah
stroller
,
kedudukan
 bayi akan menghadap ke hadapan dan terdapat sesetengahnya, kedudukan akan menghadap ibu bapa. Ini adalah antara ciri standard bagi kereta sorong.

Car-seat stroller

Merupakan kereta sorong yang direka untuk bayi yang baru lahir dan berusia kurang dari 6 bulan. Ia merupakan
car-seat
mudah alih yang boleh diletakkan di dalam atau digunakan dengan kereta sorong. Penggunaan
stroller
 jenis ini amat menyenangkan terutamanya jika bayi anda sedang tidur dan anda boleh mengangkat terus
car-seat
 tersebut tanpa perlu mengalih atau mengeluarkan bayi anda daripadanya. Ia biasanya sesuai untuk bayi yang berusia kurang daripada 15 kilogram.

Jogging stroller

Bagi kereta sorong jenis ini, terdapat yang menyediakan sekali dengan
car-seat
 untuk bayi. Namun terdapat juga yang direka secara berasingan tetapi anda boleh membelinya jika diperlukan. Kebiasaannya,
stroller
 ini adalah lebih besar, dan lebih mahal. Tetapi satu kelebihannya adalah anda masih boleh menggunakannya walaupun anak anda sudah tidak lagi menggunakan
car-seat
 untuk bayi.

Kereta sorong ini mempunyai 3-roda pada bingkai yang ringan yang membantu memberikan pengendalian yang lancar dan mudah bagi penumpang dan individu yang menolaknya. Amat sesuai untuk membawa anak anda bagi berjalan-jalan untuk jarak yang jauh, ketika berlari atau melalui kawasan hutan, hanya jika lorong yang dilalui dapat memuatkan kereta sorong ini. Terdapat
stroller
dari jenis ini yang menawarkan kemudahan untuk membawa lebih dari seorang anak, sama ada secara kedudukan sebelah-menyebelah atau secara kedudukan satu di belakang yang lain.

Bagi kegunaan dalam bandar, saiznya mungkin menyukarkan untuk naik dan turun tangga, lif atau melalui pintu kedai, dan kekurangnya adalah ia tidak boleh dilipat seperti model kereta sorong kompak lain.

Light-weight stroller

Biasanya mempunyai berat kurang daripada 5 kilogram dan boleh dilipat padat. Ia kurang
padding
dan ada juga yang tidak begitu boleh dilaraskan, namun dari segi harga, ia adalah sangat mampu milik berbanding reka bentuk lain yang dilengkapi dengan pelbagai ciri-ciri tambahan lain. Kesesuaian kereta sorong ini adalah lebih kepada kanak-kanak dan bayi yang berusia lebih (bergantung kepada cadangan umur penggunaan yang disarankan pengeluar) serta tidak sesuai kepada bayi berusia bawah 6 bulan kerana tempat duduknya tidak mempunyai banyak sokongan untuk bahagian kepala bayi. Kebanyakan keluarga memilih
stroller
 sebagai sokongan terutama apabila
melancong.

Double, triple stroller

Amat sesuai untuk ibu bapa atau keluarga yang mempunyai lebih daripada seorang anak kecil. Sesetengah rekaan, kedudukan adalah seorang anak akan berada di belakang anak yang lain, dan ia amat sesuai untuk keluarga yang mempunyai bayi kecil dan anak kecil yang lebih dewasa, serta amat mudah untuk digunakan di dalam bandar, atau pusat membeli-belah. Terdapat juga rekaan kereta sorong yang kedudukannya adalah secara beriringan atau secara sebelah-menyebelah, tetapi kekurangannya ia mungkin sukar untuk dikendalikan ketika berada di dalam pusat membeli-belah.

Kriteria pemilihan kereta sorong

Semasa membuat pemilihan untuk membeli kereta sorong, terdapat beberapa faktor atau kriteria yang harus menjadi keutamaan, antaranya adalah seperti:

Keselamatan

Merupakan aspek yang harus menjadi keutamaan dalam pemilihan
stroller.
Pastikan ia mempunyai rangka atau bingkai yang boleh dikunci kedudukannya, dengan mekanisme yang mudah untuk digunakan. Ini sekali gus dapat mengelakkan sebarang kesilapan yang tidak disengajakan ketika membawa anak anda. Perhatikan sebarang ruang, bingkai tajam yang boleh mendatangkan kecederaan atau membuatkan bahagian badan anak seperti tangan atau
kaki
 terperangkap ketika berada di dalamnya.

Harnesses

Adalah satu sistem pengekalan yang perlu ada. Ia merupakan satu sistem keselamatan abah-abah 5-mata yang membantu mengekalkan kedudukan
pinggang
 (badan), antara kaki dan dari bahu ke bawah. Pastikan ia terdapat
buckle
 yang mudah untuk digunakan tetapi menjamin keselamatan anak anda.

Boleh laras

Selain keselamatan, faktor ini juga penting terutama jika anda ingin menggunakan kereta sorong untuk membawa bayi yang baru
 lahir.
 Ini kerana bayi yang baru lahir memerlukan kedudukan yang rata sehinggalah mereka mampu untuk mengawal
pengerakan
 kepala dan mampu untuk duduk, biasanya apabila mencapai usia 6 bulan ke atas. Malahan, tempat duduk yang boleh laras ini juga penting untuk bayi yang lebih dewasa dan kanak-kanak, terutama apabila mereka ingin tidur, demi memberikan keselesaan kepada mereka. Sesetengah kereta sorong boleh dilaraskan kedudukan sama ada ingin menghadap individu yang menolaknya atau menghadap ke hadapan.

Mudah dikendalikan

Bagaimana untuk menguji aspek ini? Pertama sekali,
stroller
tersebut boleh ditolak pada satu garis lurus dengan mudah dan boleh dipusingkan ke belakang dengan menggunakan sebelah tangan. Kereta sorong yang boleh digerakkan pada bahagian depan dan belakang adalah lebih memudahkan pengerakan.

Brek

Anda patut bertanya adalah brek yang terdapat pada kereta sorong itu mudah untuk digunakan atau sebaliknya. Perkara terbaik untuk memastikannya adalah dengan mengujinya sendiri di kedai; roda seharusnya terkunci apabila anda menekan brek. Pertimbangkan sama ada anda mahu mendapatkan
stroller
 yang akan terkunci roda pada bahagian depan dan belakang dalam masa yang sama atau tidak. Kebanyakan ibu bapa lebih memilih brek yang dapat mengunci kedua-dua roda, depan dan belakang sekali gus. Bagi
jogging stroller
, ia mungkin dilengkapi dengan brek tangan dan juga brek kaki.

Pemegang

Bahagian pemegang kereta sorong haruslah berada pada paras pinggang individu yang akan menolaknya atau sedikit ke bawah. Kebanyakan
stroller
 di cipta untuk saiz purata individu wanita. Jika tidak menepati ciri ini, anda mungkin memerlukan
stroller
 dengan pemegang yang boleh dilaraskan mengikut kesesuaian
ketinggian
 anda.

Kanopi

Ciri ini adalah lebih kepada untuk memberikan keselesaan dan perlindungan kepada bayi atau anak anda daripada sinaran matahari, cuaca panas, angin atau hujan. Terdapat juga kanopi yang dihasilkan dari fabrik yang melindungi daripada sinaran UV berbahaya dan sesuai untuk berjalan pada waktu siang terutama di taman.

Ruang penyimpanan

Kegunaan ruang ini, seperti yang dikatakan pada awal tadi adalah untuk membantu ibu bapa dengan memberikan tempat atau ruang untuk meletakkan barangan keperluan bayi atau anak anda seperti lampin pakai buang, pakaian salin, tisu basah dan sebagainya. Ia bergantung kepada tujuan anda menggunakan kereta sorong ini. Jika anda ingin menggunakannya untuk membawa anak atau bayi anda membeli barang runcit, anda mungkin memerlukan ruangan yang lebih besar.

Boleh dibasuh

Kekotoran adalah sesuatu yang sukar untuk dihindari. Jadi adalah penting untuk mendapatkan kereta sorong dengan fabrik yang boleh ditanggalkan dan dibasuh untuk memudahkan proses pembersihan. Pastinya anda tidak mahu anak anda berada di dalam
stroller
yang kotor, bukan?

Bukan satu kewajipan

Sebenarnya penggunaan kereta sorong ini bukanlah satu keperluan yang wajib ada bagi setiap keluarga. Selain bergantung kepada keperluan kegunaannya, ia turut bergantung kepada faktor kewangan. Jika anda dan pasangan mempunyai kewangan yang lebih, tidak salah untuk mendapatkan
stroller
yang terbaik untuk anak anda, jika tidak anda boleh membeli yang asas pada harga yang lebih mampu milik. Tetapi anda juga boleh membeli
baby carrier
 jika anda tidak gemarkan penggunaan kereta sorong. Apapun, ia terpulang kepada pertimbangan anda.

Anda mungkin berminat untuk membaca artikel:

Keperluan Bayi Baru Lahir yang Patut Ibu Bapa Tahu

Tip Penjagaan Bayi yang Perlu Anda Ketahui

Penjagaan Kulit Baby Comel, Jangan Ambil Mudah


11 Tanda Dehidrasi Berbahaya Semasa Puasa

Sepanjang berpuasa, terdapat pelbagai cabaran yang tidak diduga. Misalnya tiba-tiba mengalami dehidrasi. Dehidrasi ringan sering terjadi pada bulan Ramadan. Namun, hati-hati kalau mengalami dehidrasi yang serius atau kronik. Dengan mengenali  tanda dehidrasi semasa puasa yang membimbangkan, anda boleh elak daripada perbagai komplikasi lain.

Faktor dehidrasi serius semasa puasa

Dehidrasi adalah keadaan tubuh kekurangan cairan sehingga tidak boleh berfungsi dengan baik. Puasa, jika dilakukan dengan betul, biasanya tidak menyebabkan dehidrasi walaupun tidak minum apa pun selama berjam-jam. Namun, perkara berikut boleh mendorong kepada dehidrasi serius semasa puasa.

Aktiviti fizikal yang berat seperti bersukan

Diarrhea/cirit-birit

Berpeluh kerana berada di bawah terik matahari atau di ruangan panas

Muntah-muntah

Tidak makan atau minum apa-apa semasa sahur dan sebelum tidur di malam hari

Mengidap diabetes

Warga emas

Adakah dehidrasi semasa puasa berbahaya?

Dehidrasi ringan biasanya tak begitu berbahaya bagi kesihatan. Walau bagaimanapun, dehidrasi hingga serius sangat berbahaya dan boleh mengancam nyawa. Sekiranya anda mengalami dehidrasi yang serius, sebaiknya segera berjumpa doktor.

Jika tidak dirawat segera, anda berisiko mengalami gangguan fungsi ginjal dan penyakit batu karang. Dehidrasi juga menyebabkan kerosakan otot dan gangguan pencernaan, misalnya sembelit. Dalam kes yang tertentu, dehidrasi boleh menyebabkan pengsan atau kematian.

Simptom dehidrasi semasa puasa

Anda mungkin sudah tahu berbagai tanda dehidrasi ringan. Bermula dengan rasa haus, bibir dan kulit kering, pening, sakit kepala, lemas, hingga urin berwarna gelap atau juga tidak buang air kecil sama sekali.

Walau bagaimanapun, terdapat 11 tanda dehidrasi semasa puasa yang berbahaya dan mungkin mengancam nyawa. Anda perlu membatalkan puasa dan segera dapatkan rawatan doktor sekiranya anda atau orang sekeliling anda mengalami simptom berikut:

Bingung dan tidak boleh berpikir

Kulit tidak kembali asal setelah dicubit

Bernafas laju

Jantung berdebar

Demam

Meracau atau mengigau

Pening ketika bangun dari tempat duduk, tapi pening tidak hilang

Tidak buang air kecil lebih dari lapan jam

Denyutan nadi lemah

Kekejangan

Tidak sedarkan diri/pengsan

Mengelakkan dehidrasi serius semasa puasa

Bagi mengelakkan dehidrasi serius ketika berpuasa, pastikan anda minum lapan gelas air sehari. Anda boleh membahagikan lapan gelas air semasa bersahur dan berbuka puasa. Sebaiknya bersahur dan berbuka dengan menu yang kaya dengan nutrisi penting.

Apabila anda mengalami diarrhea atau mengidap penyakit tertentu, bincang dengan doktor sama ada anda boleh menjalani puasa atau sebaliknya. Ini kerana, penyakit-penyakit tertentu seperti demam berdarah atau demam panas boleh menyebabkan tubuh anda kehilangan banyak cairan.

Selain itu, anda harus berhati-hati sekiranya merasakan simptom dehidrasi ringan. Berhenti atau kurangkan aktiviti berat dan cari tempat berteduh yang udaranya lembap. Anda juga boleh meletakkan pelembap pada bibir dan kulit yang kering. Ini boleh mengelakkan tanda dehidrasi semasa puasa yang lebih serius.

Hello Health Group
 tidak menyediakan nasihat perubatan, diagnosis atau rawatan.


Hati-Hati! Penyaman Udara Boleh Buatkan Alergi Si Kecil Anda Jadi Makin Teruk!

Tahukah anda, penyaman udara di rumah boleh akibatkan ahli keluarga terutama sekali anak anda mengalami reaksi alergi?

Jika anda perhatikan anak kerap bersin dan mempunyai mata yang berair, cuba periksa penyaman udara anda. Mungkin itulah sebab si kecil tiba-tiba kerap mengadu sakit!

Selamatkah penyaman udara di rumah anda?

Penulis faham pasti ramai dalam kalangan pembaca yang mempunyai pendingin hawa sendiri di rumah.

Malaysia merupakan sebuah negara yang panas.
Tanpa pendingin hawa, ramai yang tidak selesa tidur
 akibat rasa bahang yang amat sangat.

Namun, sebagai pemilik pendingin hawa, adakah anda yakin alat penyejuk ruang ini selamat untuk anak-anak?

Jangan ingat jika pendingin hawa anda berfungsi dengan baik dan boleh menyejukkan bilik, maka ia selamat untuk kegunaan anda dan keluarga!

Cuba periksa sama ada anda atau ahli keluarga anda mengalami masalah:

Hidung tersumbat

Mata gatal

Bersin

Susah bernafas

Ini merupakan
tanda anak-anak anda sedang mengalami reaksi alergi!

Penapis
air cond
 tempat pengumpulan habuk

Cuba anda ingat kembali, bila kali terakhir anda tukar penapis pada penyaman udara anda? 2 bulan lepas? 6 bulan lepas? Atau tak pernah tukar langsung?

Tahukah anda, penapis pada pendingin hawa boleh jadi tempat pengumpulan debu dan alergen yang boleh menyebabkan si kecil mendapat reaksi alergi.

Penapis pendingin hawa yang tidak pernah diservis boleh menjadi tempat pengumpulan habuk, bakteria dan juga virus.

Ketika anda membuka pendingin hawa di rumah, alergen tersebut akan tersebar ke seluruh ruang kediaman.

 Disebabkan rumah anda merupakan satu kawasan yang tertutup, mudah untuk alergen tersebut tersebar kepada ahli keluarga anda.

Anak kecillah yang paling mudah sekali terkesan dengan reaksi alergi dan juga asma
.

Tambahan lagi, pendingin hawa merupakan tempat yang paling sesuai untuk kulat membiak.

Keadaan bahagian dalam pendingin hawa yang gelap dan lembap boleh menggalakkan pertumbuhan kulat.

Spora yang dihasilkan oleh kulat juga merupakan salah satu alergen yang boleh mencetuskan reaksi alergi sama seperti debunga.

Tukar penapis dengan lebih kerap

Masalah ini dapat diselesaikan dengan satu cara yang mudah iaitu dengan menukar penapis pada pendingin hawa anda lebih kerap.

Sebenarnya, anda juga boleh lakukannya sendiri tanpa bantuan pakar! Namun, jika anda mahukan pembersihan yang lebih menyeluruh, anda boleh panggil pakar sekurang-kurangnya setahun 2 kali.

Sebagai pengguna pendingin hawa, anda patut menukar penapis dengan lebih kerap jika:

Ahli keluarga anda
mempunyai alergi/asma.

Anda sedang baiki/
renovate
 rumah.

Rumah terletak
bersebelahan dengan jalan yang sibuk.

      Ahli keluarga merokok.

Anda
mempunyai haiwan peliharaan.

Jika anda ingin menukar penapis alat penyejuk ruang tersebut, cuba gantikan penapis lama dengan penggunaan penapis
high efficiency particulate air
 (HEPA) yang lebih canggih dengan pori yang lebih halus.

Alergen seperi debunga, habuk, hama, dan asap rokok yang melalui pendingin hawa anda akan terperangkap di dalam penapis ini. Oleh itu,
udara yang lebih bersih dan berkualiti
 dapat disalurkan kepada keluarga anda.

Selain menjadikan rumah lebih selamat, tabiat menukar penapis sekurang-kurangnya 2 bulan sekali ini juga boleh menjadikan pendingin hawa lebih efisyen dan menggunakan kurang tenaga elektrik.

Tambahan lagi, pendingin hawa anda juga tidak mudah rosak kerana terpaksa bekerja dengan lebih keras akibat lapisan debu yang terlalu tebal.

Penyaman udara boleh bantu pesakit asma dan alergi jika diservis dengan baik

Pendingin hawa jika dijaga dengan rapi boleh membantu
mengurangkan reaksi alergi seseorang individu
. Pendingin hawa merupakan mesin yang amat berguna untuk menapis segala alergen dan debu yang berterbangan di dalam rumah.

Selain itu, pendingin hawa juga boleh jadikan kediaman anda lebih selesa dengan menyalurkan udara yang lebih bersih dan sejuk kepada seisi keluarga.

Kombinasi ini juga boleh buatkan simptom asma dan alergi mudah dikawal dan pernafasan jadi lebih mudah.

Anda juga boleh amalkan perkara di bawah jika inginkan udara yang lebih bersih untuk anak-anak anda:

Jangan merokok di dalam rumah

Simpan bahan pencuci di dalam bekas berpenutup

Elakkan daripada biarkan paip bocor tidak dibaiki terlalu lama

Kekalkan kelembapan dalam kadar 30% hingga 50%

Bersihkan kawasan rumah daripada hama setiap minggu

Kawal serangga di rumah anda. Jangan biarkan lipas berkeliaran tanpa melakukan apa-apa intervensi!

Pastikan kualiti udara di rumah anda dalam keadaan terbaik untuk pastikan keluarga anda dapat tinggal dalam keadaan selesa!


Hidup Rasa Tak Betul Bila Tak Cukup Rehat, Lihat 10 Tanda Anda Kurang Tidur!

Bagaimana untuk tahu jika lena pada waktu malam anda
itu berkualiti dan berkuantiti
? Jom baca artikel ini untuk mengetahui jika anda ada tanda tidak cukup tidur!

#1. Badan penat ketika bangun tidur

Paling jelas, badan anda akan rasa sangat letih dan penat setiap kali bangkit daripada tempat tidur.

Meskipun pada persepsi anda tidur 4 hingga 6 jam sehari sudah mencukupi, ia adalah tidak benar.

Ini kerana
 tubuh anda tidak dapat rehat dengan secukupnya
 lalu menyebabkannya tidak sempat untuk menjana semula tenaga.

Tanda tidak cukup tidur #2. Kesan pada mata

Daripada mata individu, kita mungkin boleh melihat bahawa individu mendapatkan rehat yang cukup atau tidak.

Jika ya,
mata mereka akan kelihatan normal sahaja
.

Jika tidak, mata mereka akan kelihatan kemerahan dan sekeliling mata akan menjadi kehitaman atau lebih dikenali sebagai ‘mata panda’.

Ini semua berlaku akibat badan anda tidak dapat mengawal hormon lalu menyebabkan tisu tidak dapat diperbaiki semasa sedang tidur.

Tanda tidak cukup tidur #3. Kesan pada kulit

Selain mata, kulit juga boleh menjadi indikator individu rehat dengan cukup atau tidak.

Antara tanda individu tidak cukup rehat adalah
 kulit mereka akan tumbuh banyak jerawat
 terutamanya di bahagian muka.

Ada kajian yang menunjukkan bahawa terdapat kaitan di antara waktu tidur dengan pertumbuhan jerawat di muka.

Menurutnya, kurang tidur akan mengakibatkan badan tidak dapat mengawal hormon selain merosakkan sistem imun dalam badan individu.

#4. Pertambahan berat badan

Semasa tidur, badan anda dapat mengawal hormon ghrelin dan leptin iaitu hormon yang mengawal rasa lapar anda dengan sebaiknya.

Disebabkan itu, anda akan kerap rasa lapar dan cenderung untuk makan lebih daripada keperluan
jika anda tidak mendapatkan rehat yang secukupnya
.

Ini sekaligus akan mengakibatkan berat badan anda meningkat dengan mendadak.

#5. Mengidam makanan ringan atau snek

Walaupun agak aneh, individu yang tidak cukup rehat
memang akan mengidam makanan ringan
.

Ini mungkin disebabkan faktor letih dan penat mendorong anda untuk makan mengikut kemahuan dan bukan keperluan.

#6. Mengidam minuman manis atau kafein

Meskipun agak ironik, individu yang tidak cukup rehat akan mengidam kafein.

Ini mungkin disebabkan faktor tindak balas semulajadi badan anda akibat kurang rehat.

Anda perlu ingat bahawa
 kafein sememangnya dapat membantu
 anda untuk kekal segar berjaga di waktu malam untuk sesuatu tujuan, namun ia tidak boleh dibiasakan kerana khuatir akan mendatangkan gangguan kegelisahan atau insomnia.

Tanda tidak cukup tidur #7.  Emosi kurang stabil

Menurut kajian, individu yang hanya tidur sekitar 4 jam sehari akan mengakibatkan
 stres, kemarahan, keletihan dan kepenatan
 yang melampau.

Ini juga akan menyebabkan anda sering melakukan kecuaian seperti selalu menjatuhkan barang kerana keupayaan otak dan hormon anda sudah tidak stabil.

#8. Kehilangan fokus dan memori

Anda mungkin boleh umpamakan individu yang tidak cukup rehat adalah seperti individu yang sedang mabuk arak.

Keadaan ini akan mengakibatkan
anda hilang fokus dan memori
 anda juga tidak kuat seperti individu yang tidur secara normal.

Tanda tidak cukup tidur #9. Hilang nafsu seks

Bagi pasangan yang sudah berkahwin, ini sangat berbahaya.

Tidak cukup rehat akan menyebabkan tahap tenaga menjadi rendah lalu meningkatkan penghasilan kortisol atau hormon tekanan.

Lanjutan itu, ia juga akan mengurangkan libido (
keinginan atau kemahuan seksual
) seseorang individu itu.

#10. Masalah kesihatan makin teruk

Bagi individu yang sudah mempunyai kondisi kesihatan seperti diabetes, tekanan darah tinggi, masalah jantung dan lain-lain, kurang tidur hanya akan menyebabkan ia menjadi lebih teruk dan memerlukan rawatan yang lebih lanjut.

Oleh itu,
 tidurlah pada kadar yang sepatutnya
 iaitu sekitar 8 jam sehari.

Jangan sesekali anggap bahawa waktu tidur anda adalah normal mengikut individu.

Paling penting, kita perlu biasakan yang betul dan jangan betulkan yang biasa.


Proses kelahiran bayi adalah sesuatu yang normal. Ini apa yang perlu ibu mengandung fahami tentang
bukaan rahim untuk bersalin
. Semoga ia dapat membantu memberikan ketenangan kepada diri anda.

Untuk mendapatkan lebih banyak info tentang Keibubapaan, sila dapatkannya
di sini.

Bukaan rahim untuk kelahiran bayi

Serviks merupakan bahagian bawah rahim yang akan terbuka apabila tiba waktu
melahirkan anak
. Proses itu dikenali sebagai pelebaran serviks.

Proses pembukaan serviks –
cervix opening (dilating)
– adalah salah satu cara untuk kakitangan perubatan mengesan fasa kelahiran bayi.

Semasa bersalin, saluran rahim akan terbuka untuk memberikan laluan kepada kepala bayi melepasi faraj. Biasanya saiz bukaan akan melebar sekitar 10 sentimeter (cm) untuk kebanyakan bayi.

Sekiranya serviks melebar dengan kontraksi berkala dan menyakitkan, itu petanda anda sudah memasuki fasa bersalin aktif dan semakin hampir untuk proses kelahiran bayi.

3 peringkat proses kelahiran bayi

#Bukaan rahim pada tahap
 pertama bersalin

Semasa peringkat pertama kelahiran, kontraksi akan membantu serviks menipis dan mula untuk terbuka. Keadaan itu dipanggil sebagai penambahbaikan dan pelebaran.

Semasa rahim melebar, doktor akan mengukur bukaan dalam cm. Pada tahap ini, serviks akan melebar sehingga 10 cm.

Tahap ini biasanya akan berlanjutan sekitar 12 hingga 13 jam untuk
anak sulung
 dan 7 hingga 8 jam untuk kehamilan yang seterusnya.

Ini cara untuk membayangkan saiz rahim:

1 cm lebar: Cheerios (bijirin sarapan pagi)

2 cm lebar: Anggur

4 cm lebar: Hirisan
limau nipis

6 cm lebar: Biskut coklat

8 cm lebar: Epal

10 cm lebar: Donat

Tahap pertama bersalin adalah paling lama dan terbahagi kepada 3 peringkat:

Bukaan rahim pada awal kelahiran

Masa kiraan bermula apabila pelebaran serviks mencapai 3 cm. Kebanyakan ibu mengandung menghabiskan sebahagian besar peringkat ini di rumah.

Sebaiknya, cuba untuk terus melakukan aktiviti harian anda seperti berehat, makan dan minum serta mencatatkan waktu kontraksi anda.

Kontraksi mungkin akan hilang untuk sementara jika anda mengubah aktiviti yang dilakukan tetapi lama-kelamaan ia akan semakin kuat.

Apabila anda mengesan perubahan kekerapan, intensiti dan tempoh masa kontraksi berlaku, bahkan anda tidak boleh bercakap apabila ia terjadi, mungkin anda sudah memasuki peringkat kelahiran aktif.

Baca juga:

Sudah 40 Minggu Tapi Masih Tiada Tanda? Cuba 9 Cara Mempercepatkan Bukaan Rahim

Bukaan Rahim 4cm, 6cm, 8cm, Apa Maksudnya? Ambil Tahu Fasa Kelahiran Ini

Bukaan rahim pada kelahiran aktif

Daripada saiz 3 cm, ia akan melebar sehingga 7 cm. Ini adalah masanya untuk anda menuju ke hospital.

Apabila kontraksi berlaku setiap 3 ke 4 minit dan bertahan untuk 60 saat, ia biasanya petanda serviks anda membuka lebih cepat – kira-kira 1 cm per jam.

Pada tempoh ini keinginan untuk bercakap mungkin sudah tiada kerana anda perlu mengendalikan
rasa sakit kontraksi
 yang berlangsung.

Semakin mendekati fasa kelahiran,
air ketuban

anda mungkin pecah menyebabkan berlakunya pengaliran air.

Jika ia berlaku, anda harus bersedia untuk menghadapi kontraksi yang semakin cepat.

Bukaan rahim semasa fasa peralihan

Perlebaran serviks akan berterusan sehingga mencapai saiz bacaan 10 cm.

Bagi kebanyakan wanita, ini adalah fasa kelahiran yang paling sukar atau menyakitkan. Ia adalah masa bahagian serviks anda terbuka sepenuhnya.

Kontraksi pula akan berlangsung untuk tempoh 60 hingga 90 saat dan dialami setiap 2 hingga 3 minit.

Pada ketika ini, terdapat sedikit masa untuk berehat dan anda mungkin akan berdepan rasa bercampur-baur dengan
kekuatan kontraksi yang dialami
. Berkemungkinan besar anda akan berasa berpeluh, sakit perut, panas atau sejuk.

#Tahap kedua bersalin

Pada peringkat ini, rahim telah terbuka sepenuhnya dan akan berakhir dengan proses kelahiran bayi.

Kontraksi akan mendorong dan menolak bayi turun ke saluran kelahiran dan mungkin berasakan tekanan yang kuat. Ia akan berasa seperti keinginan untuk
membuang air besar.

Doktor mungkin akan meminta anda untuk meneran apabila kontraksi berlaku. Umumnya, kontraksi akan semakin kuat tetapi wujud jarak masa yang membolehkan anda berehat.

Tempoh kepanjangan tahap ini adalah bergantung kepada pengalaman melahirkan anak dan berapa kali anda pernah bersalin, kedudukan serta
saiz bayi
.

Tahap intensiti pada fasa peralihan mungkin berterusan sehingga ke peringkat ini.

Anda mungkin akan mudah marah apabila
kontraksi berlaku
 dan berganti dengan keinginan untuk disentuh dan berbual. Adakalanya wujud kemahuan untuk bersendirian.

#Tahap ketiga bersalin

Selepas proses melahirkan anak, rahim akan terus mengalami kontraksi untuk
mengeluarkan plasenta
 (selepas kelahiran).

Kebiasaannya, plasenta akan keluar selepas 5 hingga 15 minit bayi dilahirkan.

Fasa pelengkap

Selepas bayi dilahirkan, plasenta dikeluarkan, maka anda dan pasangan akan dihujani rasa gembira, kelegaan dan keletihan.

Amat disarankan untuk anda
menyusukan bayi
 selepas dilahirkan. Ini kerana
proses penyusuan
 selepas kelahiran akan membantu rahim menguncup dan mengurangkan pendarahan.


Wanita Harus Peka Dengan Warna Darah Haid, Ia Petanda Tahap Kesihatan Diri

Haid anda mungkin muncul setiap bulan dan mengganggu anda dengan kekejangan, kembung, dan keletihan yang muncul bersama. Aliran bulanan anda sebenarnya boleh memberikan banyak gambaran tentang kesihatan anda secara keseluruhan. Adakah warna darah haid melibatkan masalah kesihatan.

Darah Haid – Merah jambu

Anda mungkin mempunyai tahap estrogen yang rendah, terutamanya jika darah merah jambu disertai oleh aliran yang lebih ringan daripada biasa, atau jika anda seorang yang gemar berlari, kata pengamal perubatan New York, Margaret Romero. Kajian telah mendapati bahawa
senaman yang berlebihan boleh menurunkan tahap estrogen
, yang kemudiannya boleh merosakkan dengan haid anda, kadang-kadang menyebabkannya hilang sama sekali.

Darah haid kelihatan cair

Anda mungkin mengalami kekurangan nutrien
. Alyssa Dweck, MD, pembantu profesor klinikal di Sekolah Perubatan Gunung Sinai di New York, mengatakan bahawa aliran putih, isian cair boleh menjadi simptom anemia yang teruk.

Sekiranya, selepas memantau haid anda selama dua atau tiga kitaran, anda bimbang ini mungkin berlaku, segera berjumpa doktor untuk mendapatkan ujian bagi
kekurangan pemakanan.

Coklat gelap

Anda mungkin mempunyai lapisan tua dan lapisan darah rahim yang baru saja keluar dari badan anda. Tetapi jangan panik, ini adalah perkara biasa.

Menurut Dr Dweck, mereka tidak pasti mengapa ini berlaku dalam semua kes, tetapi kadangkala darah itu tinggal seketika dan keluar secara perlahan. Ia mempunyai banyak masa untuk mengoksidakan, disebabkan itu ia boleh kelihatan coklat atau hampir hitam.

Berwarna merah bersama ketulan

Anda mungkin mempunyai tahap progesteron rendah dan tahap estrogen yang tinggi. Walaupun sesetengah pembekuan adalah normal, kata Dr. Dweck, pembekuan saiz ¼ atau lebih besar boleh menunjukkan ketidakseimbangan hormon yang serius.

 Romero mengesyorkan mengurangkan
penggunaan tenusu, soya,
 dan gula dan melihat jika itu membuat perbezaan.

Fibroid adalah satu lagi kemungkinan. Ia paling kerap, tetapi ia menyakitkan. Sebaiknya segera berjumpa doktor untuk lakukan ultrasound.

Bercampur kelabu dan merah

Anda mungkin mengalami jangkitan. Anda mungkin akan mengalami “bau busuk, nekrotik,” kata Dr. Dweck. Dapatkan pemeriksaan supaya anda boleh mendapat rawatan yang betul.

Wanita yang mengalami keguguran kadang-kadang dapat melihat kepingan kelabu tisu yang kelihatan seperti “hati,” kata Dr. Dweck, jadi jika anda fikir ada kemungkinan anda hamil atau
mengalami keguguran,
 hubungi doktor anda segera.

Berwarna cerah, merah kranberi

Anda mungkin mempunyai haid yang sihat dan biasa. Sekali lagi, normal semua orang akan kelihatan berbeza, tetapi secara umumnya, aliran merah yang konsisten yang kelihatan seperti ceri Kool-Aid adalah isyarat bahawa semuanya berfungsi sebagaimana yang sepatutnya.


Lelaki Yang Berbulu Lebih Bijak & Menarik? Ini Fakta Sains Tentang Perkara Ini!

Bagi segelintir lelaki berbulu dada, keadaan badan mereka menimbulkan rasa tidak senang terutamanya jika berada dalam situasi sosial yang memerlukan mereka untuk membuka baju.

Boleh jadi mereka ditawarkan kerja model pakaian, berada di pantai semasa musim panas dan
cuba untuk membina otot di gim
 (jika badan penuh bulu, sukar untuk mereka melihat definisi badan).

Apa yang anda perlu tahu berkenaan dengannya adalah
dada yang dipenuhi dengan bulu
 bukanlah sesuatu yang asing.

Malah, menurut sains, ia mungkin mempunyai implikasi positif terhadap tahap kesihatan individu.

Teruskan membaca artikel ini untuk mengetahuinya dengan lebih lanjut.

Bulu dada yang tidak sekata adalah normal

Apabila ia berkaitan dengan pertumbuhan bulu, ciri-ciri simetrikal (sama rata) boleh memberikan implikasi positif terhadap rupa.

Lihat sahaja pada individu yang membela jambang. Muka mereka tampak menarik berikutan
jambang menutup bentuk muka mereka
yang tidak simetri.

Kajian saintifik telah membahagikan bulu dada kepada 15 paten pertumbuhan yang unik, merangkumi 4 bahagian berbeza pada dada.

Sternal (tulang dada tengah)

Infraclavicular (di bawah tulang kolar)

Pektoral (otot dada)

Circumareolar (sekeliling puting)

Kawasan yang menjadi tumpuan bulu dada adalah pada bahagian pektoral dan sternal.

Paten yang paling lazim dikenali sebagai paten pekto-sterno-infraclavicular.

Istilah tersebut
membawa maksud bulu dada lelaki
 menyelubungi kawasan buah dada, tulang sternum dan di penghujung tulang kolar.

Kajian juga menunjukkan normal bagi lelaki berbulu dada mempunyai paten yang tidak simetri.

Dengan kata lain, jika anda rasa corak bulu dada anda pelik, jangan risau, anda tidak keseorangan.

Wanita tua lebih suka lelaki berbulu dada

Kajian menunjukkan terdapat perbezaan dari sudut lelaki yang dianggap menarik perhatian bagi wanita muda dan tua.

Walaupun bulu dada boleh
dipengaruhi oleh paras hormon testosteron
, wanita subur lebih cenderung memilih lelaki yang kurang berbulu dada.

Situasi ini berbeza dengan
wanita yang telah mencapai usia menopaus
. Mereka lebih suka akan lelaki yang berbulu dada.

Kajian ini melibatkan 300 subjek wanita. Fakta ini boleh jadi perkhabaran baik atau berita buruk bagi mereka yang berbulu dada.

Jika anda masih
belum bersedia untuk memberikan komitmen perkahwinan,
 mungkin bulu dada boleh bertindak sebagai alat kawalan kehamilan.

Atau mungkin anda lebih suka wanita yang berusia dan berpengalaman?

Gambaran kepada bakal bapa mertua anda

Pelik tetapi benar. Kajian menunjukkan tinggi kebarangkalian bagi anda untuk memiliki bulu dada yang menyerupai bulu dada bapa mertua anda.

Situasi ini berikutan keinginan atau
pilihan pasangan hidup anak perempuan
 boleh diwarisi daripada ibu atau ia merupakan kesan daripada fenomena cetakan seksual.

Perkara ini bermakna, wanita lebih cenderung memilih suami yang menyerupai bapa mereka sendiri.

Pun begitu, ia tidak bermakna anda perlu jadi ‘terlebih selesa’ dan tidak memakai baju di rumah mertua.

Anda atau bapa mertua anda mungkin berasa tidak selesa dengan persamaan ciri-ciri yang dimiliki.

Siapa yang nak menunjuk-nunjuk bulu dada mereka
sama dengan bapa mertua kan
?

Lelaki berbulu dada lebih pandai dari yang anda sangka

Menurut satu kaji selidik, separuh daripada populasi pelajar perubatan adalah lebih ‘berbulu’ jika dibandingkan dengan populasi umum (hanya 10%).

Malah, persatuan yang dihuni oleh ahli dengan
 tahap kecerdasan yang tinggi
sebagai kriteria kemasukan, MENSA, mempunyai majoriti ahli yang berbulu dada tebal.

Hubungan di antara bulu dada dan tahap kecerdasan seseorang tidak begitu jelas.

Mungkin juga ia hanya kebetulan atau mereka yang berbulu dada lebih cenderung untuk berusaha keras dalam aspek akademik memandangkan mereka tidak begitu aktif dalam konteks sosial.

Walau bagaimanapun, pemerhatian tersebut agak menarik.

Mungkin suatu hari nanti, kita akan lebih memahami faktor yang
mempengaruhi kecerdasan dalam kalangan mereka
 yang berbulu dada.

Apa yang anda miliki tidaklah begitu teruk

Jika anda malu dengan rupa dada anda yang berbulu, ingat, ia tidak seteruk dengan apa yang dimiliki oleh
manusia pada zaman purba
.

Suatu ketika dahulu (anggaran 3 juta tahun lepas), manusia mula berhenti diselubungi dengan bulu dan mula mengawal suhu badan dengan sistem perpeluhan.

Bulu manusia merupakan
satu bentuk perlindungan terhadap cuaca sejuk
.

Apabila suhu global meningkat, evolusi telah melahirkan manusia yang kurang bulu dada.

Jika anda sangka bulu anda antara yang paling lebat
sehingga membuatkan anda berasa malu
, ketahuilah manusia zaman dahulu jauh lebih berbulu.

Mungkin tip ini tidak begitu membantu tetapi ia merupakan satu perspektif yang munasabah untuk diterokai.


Sebelum Hukum Ibu Yang Tak Dapat Menyusu Anak, Fahami 4 Sebab Mengapa Mereka Tak Dapat Menyusu Ini Dulu!

Melihatkan ibu lain dapat menyusukan bayi sendiri, pastinya wujud rasa sayu di hati apabila anda sebagai seorang ibu tidak mampu melakukan penyusuan eksklusif. Tetapi sebelum menyalahkan diri sendiri, atau menghukum ibu yang tidak melakukan penyusuan eksklusif, fahami dahulu apakah puncanya, seperti yang dibincang di bawah.

Kenapa ada ibu gagal menyusukan bayi?

Semua ibu tahu, menyusukan bayi amat bermanfaat, sama ada buat ibu sendiri mahupun bayi. Malah, pakar turut menggalakkan ibu untuk melakukan
penyusuan eksklusif sepanjang tahun pertama kehidupan si manja
.

Malangnya, bukan semua wanita berupaya melakukan penyusuan susu ibu. Ia boleh berlaku disebabkan jumlah bekalan susu ibu yang tidak mencukupi. Salah satu sebab yang paling biasa terjadi adalah kerana masalah kesihatan mahupun kerana pengambilan ubatan, yang membuatkan penyusuan eksklusif tidak selamat dilakukan
1
 .

Tapi, masih ada ibu yang masih mahu mencuba dengan sehabis baik, lalu memberikan anak susu badan menggunakan botol susu atau menghentikan penyusuan buat sementara waktu sebelum kembali menyusukan bayi.

Pun begitu, ada juga kes di mana bayi tidak boleh menerima susu ibu langsung, sama ada melalui botol susu atau secara terus daripada payudara. Dalam kes ini, sudah tentu memberikan
susu formula
 diperkaya dengan nutrisi lengkap merupakan pilihan terakhir.

4 faktor penyusuan eksklusif tidak boleh dilakukan

Sebelum anda menyalahkan diri sendiri ataupun menghukum ibu-ibu lain di luar sana yang “gagal” menyusukan bayi secara eksklusif, semak dulu 4 faktor utama mengapa sesetengah wanita tidak boleh atau tidak sepatutnya memberikan penyusuan susu ibu kepada anak.

Antara faktor tersebut termasuklah:

1. Bekalan susu ibu rendah

Bekalan susu rendah boleh disebabkan keadaan kesihatan yang dialami ibu
2
. Akan tetapi, jika keadaan kesihatan itu mendapat rawatan yang betul, sesetengahnya boleh pulih seperti sedia kala, dan penghasilan bekalan susu badan mencukupi.

Walau bagaimanapun, terdapat isu kesihatan yang tidak berupaya dipulihkan, contohnya seperti:

Hipoplasia payudara
: Tisu kelenjar untuk menghasilkan susu pada payudara tidak mencukupi
3
.

Sindrom ovari polisistik (PCOS)
: PCOS berkaitan dengan hormon
4
.

Hipotiroidisme
: Kelenjar tiroid kurang aktif lalu fungsi badan menjadi perlahan
5
.

Pernah menjalani
pembedahan payudara
: Prosedur seperti mastektomi yang memotong saluran susu serta saraf pada payudara
6
.

Rawatan terapi radiasi
: Terapi kanser payudara yang boleh merosakkan tisu yang menghasilkan susu
7
.

2. Pengambilan ubat-ubatan tertentu

Walaupun kebanyakan ubat sesuai diambil oleh ibu yang ingin menyusu badan, namun masih ada juga ubat-ubatan yang tidak sesuai
8
.
Bagi ubat-ubatan preskripsi tertentu, ia berisiko mendatangkan bahaya kepada bayi, bahkan, ada sesetengah ubat turut boleh mengakibatkan penurunan bekalan susu
9
.

Beberapa jenis ubat yang tidak sesuai untuk ibu menyusukan bayi adalah ubat kemoterapi
10
, ubat antiretroviral, iodin radioaktif, beberapa ubat penenang, ubat sawan serta ubat yang cenderung mewujudkan rasa mengantuk dan menekan pernafasan
11
.

Ubat kemoterapi berbahaya bagi bayi yang menyusu kerana ia boleh mengganggu pembahagian sel normal dan sihat di dalam tubuh mereka
10
.
Selain itu, ubat yang boleh mengurangkan bekalan susu ibu pula termasuklah ubat selesema dan sinus dengan pseudoephedrine
12

serta sesetengah pil kontraseptif hormon yang mengandungi estrogen
13
.

3. Menghidap penyakit berjangkit

Kebanyakan penyakit berjangkit boleh dirawat tanpa menjejaskan penyusuan eksklusif atau membahayakan bayi
14
. Pun begitu, terdapat beberapa penyakit berjangkit yang boleh menular kepada bayi melalui susu badan, contohnya seperti HIV.

Yang lebih membimbangkan adalah risiko penularannya jauh lebih tinggi berbanding manfaat penyusuan susu ibu itu sendiri
15

.

4. Mengalami tekanan persekitaran

Jangan terkejut jika tekanan berlebihan juga boleh jadi punca kemerosotan bekalan susu ibu
16
!
Ini khususnya terjadi pada beberapa minggu pertama selepas bersalin.

Tidak mendapat tidur yang mencukupi, kesukaran untuk menyesuaikan diri dengan jadual bayi serta peningkatan kadar hormon tertentu seperti kortisol boleh mengurangkan bekalan susu badan secara dramatik
17
.

Bagaimana ingin menyusukan bayi walaupun tanpa susu badan?

Jika ini pengalaman pertama anda bergelar ibu, ketahuilah menjadi ibu itu sendiri satu tanggungjawab berat kerana ia menguji ketahanan mental, fizikal dan emosi. Paling dikhuatiri adalah jika tekanan akibat tidak dapat melakukan
penyusuan eksklusif boleh menyebabkan kemurungan
 dalam diri anda.

Usah rasa bersalah seandainya anda tidak dapat menyusukan anak secara eksklusif. Sekiranya keputusan telah dibuat untuk memberi
susu formula
, yakin dengan keputusan tersebut dan percayalah itu yang terbaik buat si manja.

Jom ikut tips di bawah ini jika anda mahu memberi susu formula ataupun susu badan melalui botol, agar nutrisi yang dibekalkan kepada si manja masih kekal sama:

1. Mengepam susu badan + susu formula

Jika anda menghadapi masalah untuk menghasilkan bekalan susu yang mencukupi atau perlu berehat daripada mencuba, pilihan terbaik adalah dengan
menambah susu yang dipam bersama susu formula
 yang diperkaya dengan nutrien.

2. Memberikan susu formula

Semestinya keputusan untuk beralih daripada penyusuan susu ibu kepada susu formula boleh menjadi perkara emosional, apatah lagi apabila anda merasakan perbuatan tersebut akan mengurangkan ikatan antara ibu dan anak.

Tapi anda perlu faham, jalinan kasih sayang antara ibu dan anak itu adalah ikatan istimewa. Kasih sayang seorang ibu tetap akan dapat dirasai si manja tanpa mengira bagaimana anda menyusukannya
18
.

Jangan lupa untuk memenuhi keperluan nutrisi anak

Adakah dengan memberi susu formula kepada si manja, keperluan nutrisi yang diperlukan mereka mencukupi? Bagaimana pula dengan sistem imun mereka? Umum tahu, penyusuan susu badan memainkan peranan penting dalam sistem imun badan si manja.

Jangan risau, ibu. Di pasaran kini, terdapat pelbagai susu formula yang diperkaya dengan nutrien dan dapat memenuhi
keperluan nutrisi anak anda
. Tapi harus diingatkan, anak di bawah usia setahun tidak boleh diberikan susu lembu!
19
.

Sudah tentu penyusuan susu ibu adalah yang terbaik, tetapi jika anda perlu memberikan susu formula kepada si manja, pastikan kandungan susu formula tersebut mengandungi 7 nutrisi penting ini:

1) Laktoferin

Ia adalah protein pengikat zat besi
20

penting yang juga boleh ditemui dalam susu badan. Laktoferin membantu menyokong kesihatan pencernaan
21

malah berfungsi menghalang pembiakan bakteria.

Bukan itu sahaja, berdasarkan kajian klinikal, protein ini berupaya menyokong kesihatan imun si manja
22
, serta memainkan peranan penting dalam perkembangan otak dan sistem kognitif bayi baru lahir, terutamanya dalam proses tumbesaran
23
.

2) MFGM

Terdapat dalam setiap titisan susu ibu, MFGM membantu menyokong perkembangan kognitif anak
24
.
Milk fat globule membrane
 merupakan sumber penggalak imuniti yang juga merupakan lapisan semula jadi tinggi nutrien yang mengelilingi lemak susu.

Ia mempengaruhi tindak balas sistem imun secara positif, sekali gus menjadikan MFGM sebagai komponen terbaik dalam diet harian untuk meningkatkan imuniti tubuh
25
.

3) DHA

DHA yang terdapat dalam susu adalah asid lemak omega-3 – komponen struktur otak yang penting untuk perkembangan si manja
26
.
Ia antara nutrien paling penting untuk tumbesaran dan perkembangan imuniti kanak-kanak
27
.

Prebiotik yang mempunyai impak pada kesihatan saluran pencernaan ini juga merupakan antara makanan penggalak imuniti terbaik
28
.

4) Kolin

Kolin adalah prebiotik yang menawarkan khasiat penting untuk perkembangan otak serta kecerdasan anak
29
.

5) PDX dan GOS

PDX dan GOS juga adalah prebiotik yang berperanan membantu menyokong perkembangan sistem imun dan kesihatan usus anak
30
.

Polydextrose,
sejenis serat berfungsi sebagai “makanan” kepada bakteria baik untuk keseluruhan saluran usus besar. Ia merangsang pertumbuhan dan mengembangkan aktiviti mikroorganisma bermanfaat, terutamanya bakteria yang memenuhi usus.

Galactooligosaccharide
pula adalah serat yang tidak tercerna oleh prebiotik. Gabungan PDX dan GOS dapat menyokong pertumbuhan bakteria baik dalam usus, sekali gus meningkatkan fungsi sistem pencernaan si manja. Secara tidak langsung, ia dapat mengurangkan risiko sembelit dan cirit-birit pada anak!

Kedua-duanya tergolong dalam kumpulan serat makanan ini juga membantu mencegah jangkitan pernafasan pada si manja
31
.

6) Vitamin D, C, E

Ketiga-tiga vitamin ini mempunyai peranan dalam perkembangan imun dan kesihatan anak.

Vitamin D penting dalam penggunaan kalsium dan fosforus tubuh. Ia berkaitan dengan imuniti dan mengawal pertumbuhan sel
32
.
 Anak anda memerlukan vitamin D yang mencukupi untuk perkembangan tulang yang kuat dan gigi yang sihat.

Vitamin C pula berperanan dalam menyokong sistem ketahanan badan, dan sangat diperlukan bagi menjaga kesihatan tubuh, terutamanya buat perkembangan dan tumbesaran
33
.
Manakala vitamin E pula memberi manfaat kepada tubuh dengan bertindak sebagai antioksidan dan melindungi vitamin A dan C, sel darah merah, dan asid lemak penting daripada dimusnahkan
32
.

7) Nukleotida

Nukleotida berfungsi meningkatkan tindak balas imun dan pertumbuhan, dan pembaikan usus
29
.
Beberapa kajian klinikal menunjukkan suplemen ini memberi kesan baik dalam meningkatkan fungsi imun dan mikroflora usus serta mengurangkan masalah cirit-birit.

Jangan risau, jalinan kasih antara ibu dan anak masih tetap utuh

Walaupun sukar untuk diterima, namun menyusukan bayi bukanlah satu-satunya cara untuk membina ikatan erat dan
membekalkan nutrisi anak.
 Hubungan antara ibu dan anak akan bertambah utuh setiap kali anda mendukungnya, berbual mahupun memberikan penyusuan melalui susu botol.

Bagi memenuhi keperluan nutrisi anak pula, pelbagai cara tersedia untuk membantu. Tidak boleh menyusukan anak tidak bermakna anda bukan seorang ibu hebat kepada si manja yang sihat dan bahagia.

Semoga perkongsian ini berguna buat anda!


Zzzz… 7 Manfaat Tidur Malam Yang Wajib Anda Tahu! Yang Terakhir 'Confirm' Anda Suka

Selalunya kita memandang remeh tentang kepentingan tidur. Itu yang ada individu sampai tidak kisah jika berjaga malam. Tetapi sebenarnya ada 7 manfaat tidur malam yang perlu anda ketahui.

Manfaat tidur malam

Jika dahulu, tidur adalah antara perkara yang sering dianggap remeh. Namun seiring dengan peredaran masa, ramai individu mula menyedari tentang
kepentingan tidur dalam kehidupan seharian
 dan kesihatan.

Sebagai contoh, kita sudah memahami tentang manfaat tidur malam sekurang-kurangnya 8 hingga 9 jam sehari. Bagi individu yang mendapat tidur kurang daripada jumlah yang diperlukan, mereka akan berdepan dengan risiko mengalami masalah kesihatan.

Ingin tahu kepentingan tidur malam yang lain? Berikut adalah 7 kebaikan tidur waktu malam yang perlu anda tahu:

 Jantung sihat

Masalah serangan jantung dan angin ahmar
lebih kerap terjadi pada waktu awal pagi. Keadaan ini mungkin disebabkan oleh hubungan yang terjadi antara tidur dengan saluran darah.

Tidak mendapat tidur yang mencukupi dipercayai akan memburukkan lagi keadaan tekanan darah dan kolesterol – sekali gus menjadi faktor punca penyakit berkaitan jantung dan strok.

Jantung anda akan menjadi lebih sihat jika anda dapat tidur antara 7 hingga 9 jam setiap malam. Jadi, pastikan badan mendapat rehat yang cukup, okay?

 Mencegah kanser

Tahukah anda individu yang perlu bekerja
pada waktu malam lebih cenderung untuk mengembangkan kanser payudara
 dan kolon? Penyelidik percaya keadaan ini mempunyai kaitan dengan pendedahan berlebihan kepada cahaya.

Ini kerana cahaya dipercayai mengurangkan tahap melatonin. Ia adalah sejenis hormon yang mengawal kitaran tidur-bangun. Ia dipercayai dapat melawan kanser dengan mencegah pertumbuhan tumor.

Jadi apabila hendak tidur malam, mungkin
anda boleh menggunakan cahaya lampu yang malap atau paling baik menutup lampu terus
. Elakkan juga penggunaan alatan elektronik sebelum tidur bagi membantu badan menghasilkan melatonin mengikut keperluan.

 Mengurangkan tekanan

Apabila badan kurang tidur, ia boleh berada dalam keadaan yang tertekan. Badan akan berada dalam keadaan kewaspadaan yang tinggi. Situasi tersebut boleh menjadi punca kepada tekanan darah tinggi dan menggalakkan pengeluaran hormon tekanan.

Tekanan darah yang tinggi boleh meningkatkan risiko untuk mengalami tekanan jantung dan strok
. Lebih memburukkan keadaan, hormon tekanan yang semakin banyak dalam badan akan menyukarkan lagi peluang anda untuk tidur.

Anda boleh belajar teknik menenangkan diri bagi mengatasi tekanan
 dan membantu anda tidur dengan lebih cepat. Jadi bolehlah anda beroleh manfaat tidur malam selepas ini!

 Mengurangkan kerengsaan

Peningkatan hormon tekanan yang berpunca daripada tidak mendapat tidur yang mencukupi boleh menyebabkan kerengsaan dalam badan anda. Keadaan ini pastinya boleh menyebabkan anda lebih terdedah kepada penyakit berkaitan jantung.

Bukan itu sahaja anda juga cenderung untuk mendapat masalah kesihatan seperti diabetes dan kanser. Kerengsaan dialami boleh menyebabkan fungsi badan semakin merosot seiring peningkatan usia.

 Meningkatkan kewaspadaan

Kepentingan tidur yang mencukupi bukan sekadar melibatkan aspek kesihatan semata-mata. Namun manfaat tidur malam untuk tempoh 8 hingga 9 jam boleh menjadikan badan lebih bertenaga keesokan harinya.

Rehat yang mencukupi pastinya dalam membantu meningkatkan tahap kewaspadaan diri anda dan menjadikan anda lebih aktif pada hari tersebut. Ia sekali gus meningkatkan peluang untuk mendapat tidur malam yang baik.

 Memperbaiki memori

Saintis masih tidak memahami mengapa kita tidur dan bermimpi. Tetapi mereka mendapati tidur memainkan peranan penting dalam proses yang dikenali sebagai penyatuan memori (
memory consolidation
).

Semasa tidur, badan mungkin berehat. Namun, otak sedang sibuk memproses hari anda, membuat sambungan peristiwa, input deria, perasaan dan kenangan.

Tidur yang lena penting untuk otak membuat hubungan dan kenangan, dan mendapat tidur yang berkualiti membantu anda untuk lebih mengingati dan memproses sesuatu perkara dengan lebih baik.

 Mengurangkan berat

Manfaat tidur malam yang paling penting adalah ia mungkin
membantu menurunkan berat anda
. Mengikut kajian, individu yang tidak mendapat tidur yang cukup lebih cenderung untuk berdepan masalah obesiti atau berlebihan berat badan.

Ia mempunyai kaitan dengan kepentingan tidur terhadap keseimbangan hormon dalam badan yang mempunyai hubungan dengan selera makan. Jadi
make sure
 tidur malam ini cukup 8 hingga 9 jam, okay?

Tidur siang vs tidur malam

Tidur siang atau napping merupakan antara cara mudah untuk membantu meningkatkan prestasi kerja
, tahap kesihatan dan kesejahteraan diri. Terdapat bukti saintifik yang menunjukkan kepentingan tidur siang.

Ia dikatakan dapat memperbaiki prestasi ketika kerja dan tahap kewaspadaan seseorang individu walaupun selepas mendapat tidur yang mencukupi.

Namun tidur siang secara berlebihan bagi menggantikan tidur malam yang tidak mencukupi adalah tidak digalakkan. Ini kerana ia mungkin menjadi punca anda semakin sukar untuk melelapkan mata pada waktu malam.

Ikut kesesuaian diri

Kini anda sudah menyedari mengenai manfaat tidur malam kepada kesejahteraan diri. Jadi selepas ini mungkin anda boleh cuba untuk memberikan badan rehat yang secukupnya.

Manakala anda mungkin perlu menghindari tidur siang jika mendapati waktu tidur malam anda menjadi lebih sukar selepas
napping.
 Jika keadaan anda semakin teruk, anda mungkin perlu berjumpa pakar bagi mendapatkan rawatan sewajarnya. Selamat menyambut Hari Tidur Sedunia!

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Tidur Berpeluh Jom Ketahui Puncanya

Bilakah Masa Sesuai Untuk Tidur?

Manusia Boleh Tidur Separa Otak


Bahaya Buat Penghidap Asma, CEGAH Jangkitan COVID-19 Dengan 22 Langkah Ini

Untuk mendapatkan lebih banyak info tentang coronavirus di Malaysia, sila dapatkannya
di sini
.

Angka mereka yang
dijangkiti oleh virus korona baharu (COVID-19) sudah hampir mencecah 2 juta.

Ini merupakan satu saat yang kritikal. Betapa signifikannya kesan wabak pandemik terhadap kehidupan manusia di seluruh dunia.

Di Malaysia, statistik kes positif adalah seperti berikut:

[covid_19]

Pelbagai faktor telah diperbincangkan bagi mengetahui kaitannya dengan jangkitan wabak.

Antaranya adalah penyakit asma. Jika virus ini menjangkiti saluran pernafasan,
maka kesannya pasti lebih teruk pada mereka yang mempunyai masalah pernafasan kronik, kan?

Teruskan pembacaan anda.

Adakah masalah asma boleh tingkatkan risiko jangkitan COVID-19 teruk?

Setakat ini, kajian saintifik tidak menunjukkan peningkatan
risiko golongan pesakit asma untuk mendapat jangkitan COVID-19 teruk.

Namun, apa yang perlu difahami, maklumat yang diperoleh tidak cukup untuk membuatkan anda menarik nafas lega.

Menurut Pusat Kawalan Penyakit Berjangkit (CDC), individu yang mengalami
penyakit pernafasan kronik seperti asma dan penyakit obstruktif paru-paru kronik (COPD)
 disenaraikan sebagai mereka yang berisiko tinggi.

Asma merupakan masalah kronik yang tercetus apabila berlakunya keradangan, kekejangan pada saluran pernafasan dan penghasilan cecair mukus pada kuantiti yang banyak.

Perkara ini boleh disebabkan oleh pelbagai faktor.
Salah satu daripadanya adalah jangkitan virus.

Virus korona selain COVID-19 yang boleh menyebabkan masalah selesema biasa
 mempunyai keupayaan untuk menyebabkan masalah asma.

Baca juga:

Adakah Saya Dijangkiti COVID-19? Kenali Simptom Awal Jika Terkena Virus Korona

Oleh sebab COVID-19 berasal dari keluarga yang sama, kebanyakan saintis berpendapat, ia boleh menyebabkan masalah yang sama.

Komplikasi yang paling digeruni dalam
jangkitan wabak pandemik tersebut berkait rapat dengan masalah pernafasan akut.

Jika perkara ini berlaku, pesakit akan mengalami
masalah sukar bernafas dan memerlukan alat bantuan pernafasan untuk terus hidup.

Inilah punca kepada kematian bagi kebanyakan kes di seluruh dunia.

Walaupun masih tiada bukti yang jelas menunjukkan
kecenderungan pesakit asma untuk mendapat komplikasi pernafasan akut
, tapi ia tidak bermakna risiko sama dengan populasi umum.

Langkah berjaga-jaga perlu diambil
 bagi memastikan ia tidak mendorong kepada situasi yang mengancam nyawa.

Adakah saya perlu menghentikan penggunaan steroid jika ada masalah asma untuk elak COVID-19?

Ramai yang beranggapan, penggunaan
steroid akan tingkatkan risiko untuk pesakit asma mendapat jangkitan COVID-19.

Alasan yang sering diguna pakai adalah steroid boleh melemahkan daya tahan tubuh badan.

Ini bukanlah sesuatu yang akan diungkapkan oleh pakar, malah mereka akan menggalakkan anda mematuhi protokol penggunaan steroid bagi mengawal simptom asma.

Pelbagai jenis kajian telah membuktikan asma dapat dikawal dengan penggunaan steroid secara berkala.

Oleh sebab itulah apabila anda didiagnosis, doktor akan memberikan dua jenis penyedut; satu untuk digunakan semasa serangan asma, satu lagi untuk dipakai setiap hari (steroid).

Apabila anda berhenti menggunakan ubat steroid, yang turut dikenali sebagai ubat kawalan asma, anda berisiko untuk
mendapat serangan asma teruk jika dijangkiti COVID-19.

Terdapat kajian yang menunjukkan risiko pengguna ubat steroid untuk mendapat jangkitan COVID-19 tinggi.

Kajian tersebut diterbitkan di laman jurnal metabolisme dan endokrinologi klinikal.

Namun apa yang perlu difahami adalah kesan penurunan daya imun bagi ubat steroid tidak akan berlaku pada dos rendah.

Kebanyakan steroid yang digunapakai untuk merawat penyakit asma bertujuan untuk mengawal keradangan pada saluran pernafasan.

Perkara ini telah disahkan sendiri oleh Profesor Jabatan Pediatrik dan pengkaji di Universiti Ohio, Dr Mitchell Grayson.

Menurutnya, penting bagi pesakit asma untuk memastikan penyakit mereka berada dalam keadaan terkawal.

Perkara tersebut hanya boleh dicapai dengan penggunaan ubat steroid yang dipreskripsikan.

Bagi pesakit asma, rawatan steroid tidak meningkatkan risiko jangkitan. Hanya mereka yang menggunakan
ubat steroid berdos tinggi, seperti pesakit autoimun yang lebih berisiko.

Langkah berjaga-jaga perlu diambil bagi mengawal masalah asma

Berikut merupakan cara untuk
anda bersiap sedia menghadapi wabak pandemik COVID-19
:

Pastikan anda mempunyai stok bekalan ubat yang mencukupi.

Elakkan daripada
pergi ke tempat awam dan jauhi individu yang mempunyai simptom.

Amalkan jarak sosial.

Kerap cuci tangan menggunakan air dan sabun sekurang-kurangnya 20 saat.

Elakkan daripada membuat perjalanan ke luar negara.

Duduk di rumah dan jangan keluar kecuali kecemasan.

Jika ahli keluarga sakit, jauhkan diri anda bagi mengelakkan jangkitan.

Pakai topeng muka jika anda perlu menjaga individu sakit.

Elakkan berkongsi peralatan peribadi di rumah.

Artikel berkaitan:

Takut Bawa Pulang COVID-19 Ke Rumah? Ini Cara Bersihkan Diri & Rumah Selepas Balik Beli Barang Dapur

Rumah Kotor?! Anda Mungkin Berisiko Untuk Menyebarkan COVID-19

Anda juga perlu mematuhi pelan tindakan asma yang disarankan oleh doktor:

Gunakan ubat yang dipreskripsikan kepada anda (termasuk steroid) mengikut cara penggunaannya yang betul.

Jangan berhenti mengambil ubat jika tidak disarankan oleh doktor anda.

Jika anda bimbang,
ajukan soalan kepada doktor anda.

Bincang dengan ahli farmasi atau doktor berkenaan dengan bekalan ubat tambahan sepanjang wabak pandemik sedang berlangsung.

Pastikan anda tahu menggunakan
inhaler
dengan betul.

Elakkan daripada
 faktor pencetus asma seperti habuk, sejuk, haiwan peliharaan dan sebagainya.

Jika anda berasa tertekan,
 hubungi talian khidmat kaunseling psikologi
. Tekanan emosi boleh mencetuskan serangan asma.

Jika anda tiada asma, lakukan kerja
pembersihan persekitaran rumah
seperti berikut:

Pastikan tiada pesakit asma sewaktu proses pembersihan sedang dijalankan.

Jangan guna bahan nyahkuman yang boleh mencetuskan serangan asma.

Buka tingkap dan pintu rumah untuk menggalakkan pengaliran udara.

Bersihkan permukaan
 seperti tombol pintu, kaunter dapur, telefon dan sebagainya.

Semak bahan yang digunakan pada bahan nyahkuman sebelum menggunakannya.

Jangan sembur bahan tersebut secara terus ke permukaan lantai. Semburkan pada kain dan lapkan pada permukaan.

Konklusi

Jika anda mempunyai penyakit asma, jangan takut untuk mengambil ubat steroid. Ia boleh meminimumkan risiko anda mendapat serangan asma.

Pelan tindakan asma dan langkah pencegahan lain perlu dititikberatkan untuk
elak jangkitan virus korona baharu.

Jika anda berasa ragu-ragu, tanya kepada doktor untuk maklumat lanjut.

[mc4wp_form id=’115319″]

#HelloHealthGroup #HelloDoktor #HelloHealthCoronaVirus

Baca juga:

Telefon Bimbit Pun Nak Kena Bersihkan Kalau Tak Nak Virus COVID-19 ‘Melekat’!

Pakar Jawab 5 Soalan Berkaitan Langkah Berjaga-jaga Elak COVID-19, Ini SAHIH

Haiwan Peliharaan Tidak Sebar COVID-19, Mereka Berjangkit Daripada Anda!

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Virus Korona Tidak Mengenal Sesiapa, Ini 5 Orang Ternama Yang Dijangkiti COVID-19


Kerap Sakit Kepala Sampai Berdenyut-Denyut, Ini 10 Makanan Penyebab Migrain Jadi Teruk

Makanan dan minuman yang kita ambil seharian boleh menjadi faktor penyebab migrain. Namun, ia adalah tidak sama mengikut individu kerana faktor daya tahan badan yang berbeza.

Berikut adalah senarai beberapa makanan yang menjadi penyumbang utama kepada migrain.

Untuk mendapatkan lebih banyak info tentang Masalah Neurologikal sila dapatkannya
di sini.

10 Makanan penyebab migrain yang harus anda waspada

#1. Kafein

Kafein memiliki keburukan dan kebaikan
. Tetapi, dengan pengambilan kafein yang terlalu banyak atau tidak mencukupi boleh menyebabkan migrain.

Namun mengikut kajian, kafein sebenarnya boleh membantu menghilangkan migrain.
Malah, ia juga boleh
melegakan sakit kepala
dengan pengambilan secara tidak berlebihan.

Sebab itu, jika anda mempunyai tabiat minum kafein setiap hari, anda mungkin akan mendapat migrain jika tidak mengambilnya.

Makanan lain yang mengandungi kafein seperti:

Kopi

Teh

Coklat

#2. Coklat

Walaupun ia sering dianggap sebagai pencetus kepada migrain, namun terdapat beberapa kajian mengatakan bahawa coklat tidak boleh menyebabkan migrain malah mungkin membantu mencegahnya.

Tetapi, memandangkan coklat mengandungi kafein dan beta-phenylethylamine, ia mungkin menyebabkan
 sakit kepala
pada sesetengah individu.

#3. Pemanis buatan

Kebanyakan makanan yang diproses mengandungi pemanis tiruan. Ia digunakan sebagai alternatif gula untuk mereka yang
 menghidapi diabetes
tetapi dalam masa yang sama, ia juga boleh menyebabkan migrain.

#4. Penyebab migrain – Alkohol

Alkohol boleh menyebabkan dehidrasi yang boleh menyumbang kepada sakit kepala bagi sesetengah individu.

#5. Monosodium Glutamat

MSG atau turut dikenali sebagai umami adalah satu bahan
penambah perisa
 yang dianggap selamat untuk dimakan tetapi terdapat kajian yang menyatakan bahawa ia antara penyebab migrain.

 Malah bagi sesetengah individu ia boleh mengakibatkan serangan migrain yang teruk.

#6. Daging diproses

Ini termasuk
daging yang diproses
 seperti nugget, sosej dan burger kerana ia mengandungi pengawet makanan yang dipanggil nitrat. Di mana ia  berfungsi untuk mengekalkan warna dan rasa serta tinggi dengan tyramine.

#7. Keju

Keju ringan seperti mozzarella atau ricotta tidak akan menjadi masalah.

Namun keju lama, yang agak berusia mengandungi paras tyramine tinggi yang terhasil apabila proses pecahan protein berlaku. Antara keju yang mengandungi paras tyramine tinggi seperti feta, parmesan dan keju biru.

#8. Jeruk

Sama seperti keju, makanan jeruk dan ditapai boleh mengandungi jumlah tyramine yang tinggi. Antaranya seperti timun jeruk dan kimchi.

#9. Makanan sejuk

Mengambil makanan beku dan minuman sejuk seperti ais krim atau
slushies
 boleh menjadi penyebab migrain dan mencetuskan sakit kepala yang teruk.

Ada kemungkinan ia pencetus kepada migrain jika anda makan makanan sejuk dengan cepat dan ketika suhu badan masih tinggi selepas bersenam.

#10. Makanan masin

Makanan masin seperti yang diproses mungkin mengandungi bahan pengawet berbahaya dan boleh menyebabkan migrain kepada sesetengah individu.

Apatah lagi, pengambilan paras natrium yang tinggi boleh meningkatkan
 tekanan darah.

Justeru, anda dinasihatkan untuk memilih dan mengambil makanan yang sihat, segar dan tidak diproses. Ia sekali gus dapat membantu menyingkirkan bahan kimia yang mungkin menjadi pencetus kepada migrain.


Tonsilektomi: Keperluan Pembedahan Membuang Tonsil

Di bahagian belakang kerongkong, terdapat dua jisim tisu iaitu tonsil yang betindak sebagai penapis, mengesan kuman yang boleh memasuki saluran pernafasan dan menyebabkan jangkitan. Ia juga menghasilkan antibodi bagi melawan jangkitan. Namun, kadang kala ia juga boleh dijangkiti. Jangkitan oleh bakteria atau virus menyebakannya membengkak dan menjadi radang, iaitu keadaan dikenali sebagai
tonsilitis
.
Tonsilitis ini sering berlaku terhadap kanak-kanak, tetapu orang dewasa juga boleh mendapatnya. Kebiasaannya, pembedahan pembuangannya, tonsilektomi, dilakukan sebagai salah satu kaedah rawatannya.

Pembedahan pembuangan tonsil

Doktor akan melakukan pembedahan membuang tonsil atau dipanggil sebagai tonsilektomi (tonsillectomy) dengan beberapa sebab.

Serangan sakit tekak akibat jangkitan tonsil melebihi enam kali dalam setahun.

Terlalu kerap mengalami masalah tonsil sehingga mengakibatkan serangan sawan.

Saiz tonsil yang terlalu besar sehingga mengganggu pernafasan yang kritikal.

Masalah tonsil sehingga mengakibatkan pengumpulan nanah di sekitarnya, dipanggil juga ‘peritonsillar abscess’.

Dan beberapa sebab yang lain.

Jika anda atau anak anda mengalaminya berulang kali maklum kepada doktor anda. Bilangan jangkitan memberi tanda bahawa ia adalah waktu untuk membuangnya. Tetapi ia berbeza bagi semua orang.

Doktor juga mungkin mencadangkan tonsilektomi jika anda mempunyai tonsilitis sekurang-kurangnya:

7 kali dalam 1 tahun

5 kali setahun selama 2 tahun berturut-turut

3 kali setahun selama 3 tahun berturut-turut

Simptom

Simptom utama tonsillitis adalah sakit tekak yang sering disertai oleh kemerahan dan nanah pada tonsil. Simptom lain mungkin termasuk:

Demam

Hidung tersumbat atau berair

Nodus limfa leher bengkak

Pendarahan pada tonsil

Kesukaran/kesakitan untuk menelan

Adakah pembuangan tonsil, tonsilektomi, menjejaskan sistem imun?

Kesan sistem imun daripada tonsilektomi dan adenotonsilektomi (pemotongan adenoid tonsil) adalah topik yang banyak diperdebatkan dalam kesusasteraan perubatan.

IgA adalah antibodi yang biasanya dijumpai dalam rembesan membran mukus, termasuk dalam air liur dan rembesan hidung. IgA dalam air liur dan rembesan hidung bertindak sebagai pertahanan terhadap patogen, yang boleh memasuki badan melalui penyedutan, makanan dan minuman.

Kajian telah melaporkan penurunan tahap IgA selepas adenotonsillectomy tetapi masih dalam lingkungan normal. Terdapat juga laporan pemulihan IgA dalam rembesan sehingga ke tahap tertentu.

Manakala IgG adalah satu lagi antibodi yang dihasilkan oleh tonsil dan adenoid. Kajian juga menunjukkan penurunan dalam tahap IgG selepas adenotonsillectomy, tetapi seperti IgA, penurunan itu berada dalam julat yang normal dan pulih dalam bulan selepas operasi.

Walaupun terdapat kontroversi sekitar topik, penurunan dalam IgG dan IgA selepas pembedahan tonsillectomy dan adenotonsillectomy nampaknya tidak mempunyai apa-apa kesan yang ketara.


Jerawat Tumbuh Melata Di Dahi Sebab Banyak Berfikir? Ini 6 Punca Sebenarnya!

Anda gusar memikirkan kenapa jerawat tumbuh di dahi? Seperti di bahagian wajah yang lain, pelbagai faktor boleh menjadi punca jerawat di dahi. Dalam artikel ini ada penjelasannya.

Untuk mendapatkan lebih banyak info tentang Kesihatan Kulit, sila dapatkannya
di sini
.

Kenapa jerawat tumbuh di dahi?

Adakah benar jerawat yang tumbuh itu menandakan anda sedang
dilamun cinta
? Tetapi bagaimana pula kalau jerawat itu berada pada bahagian dahi, apakah maksudnya?

Ada kepercayaan mengatakan bahawa jerawat atau akne pada kawasan dahi ini bermakna terdapat banyak perkara bermain di fikiran, dalam erti kata yang lebih mudah, anda seorang yang banyak berfikir. Benarkah?

Hakikatnya itu adalah mitos semata-mata. Jadi apakah punca jerawat di dahi sebenarnya?

Jenis jerawat di dahi

Apabila
liang pori pada wajah
 anda tersumbat, ia boleh menjadi antara penyebab kenapa jerawat tumbuh di dahi mahupun mana-mana bahagian wajah lain.

Sebelum mengetahui apakah punca sebenarnya masalah akne pada bahagian dahi, ayuh kita ketahui apakah
jenis jerawat
 yang cenderung muncul di kawasan berdekatan kepala ini.

Komedo (Bintik kecil)

Ia lebih dikenali sebagai
bintik hitam
 dan bintik putih. Jerawat pada bahagian ini adalah disebabkan pori tersumbat, maka lebih banyak bintik putih akan kelihatan.

Papula dan pustula

Selain bintik putih, jerawat berwarna merah juga sering muncul pada bahagian ini.

Keradangan papula
 – benjolan merah, dan pustula – benjolan merah dengan putih di tengah, kurang kerap terjadi berbanding komedo.

Milia

Secara teknikalnya bukan jerawat, milia juga boleh terbentuk pada dahi. Namun apakah perbezaan antara milia dan jerawat?

Jerawat terbentuk apabila lebihan minyak dan
sel kulit mati
 menyumbat pori dan menghasilkan bakteria.

Manakala milia pula terjadi apabila keratin terperangkap di bawah permukaan kulit yang menghasilkan benjolan kecil menyerupai bintik putih.

Fahami punca jerawat di dahi

Berikut penyebab kemunculan jerawat berlaku pada bahagian dahi:

Pengeluaran minyak berlebihan

Jerawat pada dahi berkongsi patogenesisnya dengan
jerawat muka
, iaitu hormon, keturunan dan persekitaran.

Seperti semua gejala jerawat, akne di dahi bermula dengan lebihan minyak yang dihasilkan oleh kelenjar sebum.

Minyak tambahan ini yang bertujuan untuk melindungi dan melembapkan kulit, boleh mengakibatkan penyumbatan pada permukaan kulit, sekali gus mewujudkan tempat pembiakan bakteria
penyebab jerawat
.

Pakaian ketat, turut boleh menyumbang sebagai punca jerawat di dahi

Ia melibatkan item seperti tudung,
headband
, malahan rambut sendiri yang boleh bersentuhan dengan dahi.

Selain itu, topi dan
produk rambut
 yang mengalir ke kulit dahi juga boleh menjadi antara faktor penyumbang jerawat.

Memakai topi, bandana atau pengikat kepala, mahupun kerap menyentuh dahi turut menjadi pencetus masalah jerawa
t
 dahi.

Perkara yang sama berlaku kepada individu yang melakukan aktiviti melibatkan pemakaian topi keledar seperti menunggang basikal. Jerawat mekanikal boleh terjadi kesan pemakaian topi ini.

Jerawat mekanikal atau
acne mechanica
adalah lesi jerawat yang disebabkan oleh haba dan geseran daripada objek – seperti tali bra atau topi keledar, yang bergesel pada kulit.

Geseran itu merengsakan kulit dan mengganggu permukaan, yang boleh menyumbat liang pori dengan sel kulit mati dan akhirnya menyebabkan keradangan.

Food-grade oils

Produk gred makanan sebenarnya bermasalah untuk
kulit berjerawat.

Penggunaan produk seperti
minyak kelapa
 dan minyak zaitun pada
kulit kepala
 dan rambut boleh menyebabkan kemunculan jerawat di dahi.

Ini kerana ia merupakan produk yang boleh dimakan dan cenderung mengakibatkan pertumbuhan mikroorganisma pada kulit.

Punca jerawat di dahi #Produk rambut

Produk rambut jenis berminyak atau melekit boleh mengalir keluar daripada celahan rambut dan terkena dahi. Kesannya muncullah
pomade acne
.

Amat penting untuk mengetahui bahawa produk rambut boleh memburukkan lagi jerawat. Jadi pilihlah produk rambut yang bersesuaian, okay?

Baca juga:

Peluh

Berpeluh amat baik untuk kulit kerana ia menyahtoksik badan dan berpotensi membuang bakteria.

Pun begitu, ia hanya akan dapat memperbaiki keadaan kulit berjerawat jika ia dibilas secepat mungkin dan tidak dibiarkan lama di atas permukaan kulit.

Berpeluh dengan banyak akan meningkatkan minyak dalam folikel. Sekiranya tidak dibasuh segera selepas berpeluh, boleh menyebabkan jerawat pada dahi semakin teruk.

Bahkan, membasuh dengan
pencuci muka
 selepas berpeluh dapat menghilangkan kekotoran pada permukaan kulit. Jadi amalkan, okay? Khususnya jika anda perasan jerawat mula tumbuh.

Sel kulit mati, antara punca jerawat di dahi

Sel kulit mati boleh menjadi penyumbang kepada bakteria penyebab jerawat dalam liang pori tersumbat. Oleh sebab itu, pengelupasan (
exfoliating
) penting untuk kesihatan kulit. Melakukan
 pengelupasan kulit
 secara berkala membantu membuka pori tersumbat.

Walaupun liang pori tersumbat pada wajah anda tidak menghasilkan jerawat, tetapi menyingkirkan sel kulit mati boleh menghalang pembentukan yang tidak diingini dalam pori, punca
kulit menjadi kasar
.

Atasi punca jerawat di dahi

Kenapa jerawat tumbuh di dahi? Ia bukanlah perkara luar biasa, khususnya ketika
fasa akil baligh
.

Namun dapat mengenal pasti faktor penyebabnya akan dapat membantu mengatasi
masalah jerawat yang muncul
.

Bagi jerawat ringan, ia biasanya boleh diatasi dengan penggunaan gel, sabun, losyen dan krim yang boleh dibeli di farmasi. Tetapi bagi jerawat teruk, berundinglah dengan doktor untuk mendapatkan ubat preskripsi yang lebih berkesan.


7 Makanan Perlu Dielakkan Dalam Tahun Pertama Si Kecil

Apabila anda mula memberi si kecil anda makanan berbentuk pepejal, terdapat beberapa jenis makanan yang perlu dielakkan di dalam menu si kecil. Anda mungkin ingin memperkenalkan makanan orang dewasa kepada mereka, namun beberapa item boleh menyebabkan si kecil anda tercekik dan boleh melemahkan sistem pencernaan mereka. Berikut merupakan 7 makanan yang perlu dielakkan.

Madu

Madu mempunyai banyak nutrien, namun juga boleh menjadi bahan toksik di dalam menu si kecil. Madu mungkin mempunyai spora bakteria bernama, Clostridium botulinum, penyebab berlakunya botulisme. Saluran usus bayi berumur 1 tahun ke bawah adalah lemah, jadi tidak mampu untuk melawan atau mencegah bakteria ini. Botulisme adalah penyakit yang serius namun jarang menyebabkan kematian kepada kanak-kanak. Namun, kanak-kanak yang menghidapi botulisme akan hilang selera makan, tidak gemar menyusu, sembelit dan dehidrasi.

Susu lembu dan susu soya

Susu lembu atau susu soya mempunyai banyak nutrien untuk kesihatan badan tetapi perlu dielakkan untuk si kecil yang berumur 1 tahun ke bawah. Susu lembu tidak mampu menyediakan vitamin

C dan zat besi yang secukupnya untuk tahun pertama bayi. Walaubagaimanapun, ramai doktor menyarankan ibubapa memberi anak mereka hidangan tambahan seperto yogurt, susu penuh lemak dan keju ketika kanak-kanak mencecah umur 8 bulan. Memberi si kecil anda susu ibu atau susu formula merupakan diet terbaik sehingga mereka mencecah umur 1 tahun.

Jus Buah-buahan

Untuk bayi berumur bawah 6 bulan, pakar diet tidak menyarankan untuk memberi mereka jus buah-buahan. Jus kaya dengan gula yang tidak memberi nutrien kepada bayi berbanding sebiji buah. Oleh itu, anda boleh memberi si kecil anda jus yang tidak mendatangkan perut si kecil anda banyak masalah seperti epal, anggur atau pir.

Bijirin halus

Bijirin halus mempunyai amaun nutrien yang tidak tetap. Jadi anda perlu memberi anak anda bijirin penuh agar mereka mendapat manfaat kesihatan yang terbaik. Produk seperti pasta, bijirin sarapan, roti, biskut dan nasi yang dijual di pasar raya dan mempunyai 100 % bijirin penuh diperlukan untuk tahun pertama bayi. Dengan membiasakan diri anda dengan makanan berbijirin penuh, anda boleh membantu mereka mempunyai diet pemakanan yang betul dewasa kelak.

Biji

Buah-buahan seperti tembikai, pic, prun dan ceri adalah sedap dan berkhasiat untuk si kecil anda. Walaubagaimanapun, anda perlu berhati-hati dengan risiko tercekik. Sebelum memberi mereka buah-buahan yang mempunyai biji, pastikan anda buang bijinya terlebih dahulu. Anda juga perlu menghalang si kecil anda dari memakan biji bunga matahari dan biji labu. Jauhkan biji-biji ini dari jangkauan anak anda.

Daging salai

Kanak-kanak berumur 1 tahun ke bawah perlu diawasi agar tidak makan daging salah kerana makanan ini tidak mempunyai banyak nutrien, mengandungi kandungan nitrat dan sodium yang tinggi, kimia dan lemak binatang. Anda boleh menggantikan daging dengan ikan salai.

Mentega kacang

Seperti biji, bahan makanan berbentuk pepejal adalah berbahaya untuk kanak-kanak berumur 1 tahun ke bawah. Makanan ini melekit sekaligus membuatkan mereka susah menelannya dan boleh menyebabkan tercekik. Mentega juga berada dalam senarai alergi tertinggi bersama dengan makanan laut, jadi berhati-hati. Jika anda mahu membiasakan si kecil anda dengan makanan ini, sapukan berhati-hati di atas roti untuk menipiskannya.

Dengan ini, anda mampu membantu si kecil anda untuk mengetahui makanan yang sihat dan makanan yang perlu dielakkan.

Hello Health Group
 tidak menyediakan nasihat perubatan, diagnosis, atau rawatan.


Ibu Hamil, ELAK Ambil 4 Makanan Ini, Ia Boleh Memberi Kesan Buruk Pada Kandungan!

Semasa mengandung, macam-macam benda terasa ingin disuap ke mulut. Tetapi ada 4 jenis makanan harus dielakkan oleh wanita hamil. Ingin tahu apakah makanan tersebut?

Wanita hamil perlukan makanan berkhasiat

Seorang wanita hamil perlu memastikan setiap makanan yang diambil membekalkan nutrien dan tenaga yang diperlukan untuk janin membesar dan berkembang dengan baik. Selain itu badan juga perlu dipastikan berada dalam keadaan yang baik untuk bersedia dengan perubahan.

Untuk proses kehamilan yang sihat, diet pemakanan ibu mengandung perlulah seimbang dan berkhasiat. Ia perlu mempunyai kandungan protein, karbohidrat dan lemak serta mengambil pelbagai jenis sayuran dan buah-buahan.

Sesetengah
diet pemakanan wanita hamil
 mungkin dipengaruhi kepercayaan bangsa, keperluan asas agama atau berdasarkan tahap kesihatan. Jadi pastikan anda mendapatkan rundingan dan nasihat doktor sebelum merancang sebarang diet kehamilan.

Tetapi bukan semua makanan boleh diambil dan dimakan oleh wanita hamil. Ada 4 jenis makanan harus dielakkan oleh wanita yang sedang mengandung. Ia adalah kerana kesan yang mungkin berlaku kepada diri atau
bayi dalam kandungan.

4 makanan harus dielakkan

Jom semak senarai 4 makanan perlu dihindari wanita hamil:

 Makanan laut tinggi merkuri

Merkuri adalah 1 elemen bertoksik tinggi dan biasanya ditemui di kawasan laut yang tercemar.
 Jadi wanita yang sedang hamil sangat perlu mengelakkan daripada memakannya.

Pengambilan makanan bermerkuri boleh mendatangkan kesan kepada bayi dalam kandungan. Ia menyebabkan perkembangan bayi menjadi lambat dan berisiko meningkatkan masalah kerosakan saraf bayi.

Kandungan merkuri yang tinggi dalam makanan berisiko menjejaskan sistem imun badan, fungsi buah pinggang serta sistem saraf.

Jika ibu hamil ingin memakan makanan laut, pastikan anda mengehadkan pengambilannya sekitar 1 atau 2 kali sebulan dalam jumlah yang sedikit.

Antara makanan yang mengandungi merkuri adalah:

Ikan makarel

Ikan tuna

Ikan yu

 Ikan mentah

Jika anda penggemar makanan sushi terutamanya yang mengandungi ikan mentah, sila berikan perhatian. Ini kerana ia tersenarai antara 9 jenis makanan harus dielakkan wanita hamil.

Ikan mentah berisiko menyebabkan pelbagai jangkitan seperti norovirus,
Vibro, Salmonella
dan
Listeria.
Sesetengah jangkitan mungkin hanya mendatangkan kesan kepada ibu mengandung, menjadikan mereka lemah dan terhidrasi.

Namun, terdapat juga jangkitan yang menjejaskan bayi dalam kandungan. Ia boleh memberikan kesan serius sehingga menyebabkan kematian bayi dalam kandungan.

 Daging separuh masak, mentah dan diproses

Pengambilan daging separuh masak atau mentah boleh meningkatkan risiko jangkitan beberapa bakteria atau parasit
 termasuklah
Toxoplasma, E.coli, Listeria
dan
Salmonella.

Bakteria tersebut boleh mengancam kesihatan bayi yang belum lahir, menyebabkan kematian atau penyakit neurologi kronik termasuk ketidakupayaan intelektual, buta dan epilepsi.

Daging yang diproses seperti sosej atau daging burger juga adalah makanan yang perlu dielakkan. Ini kerana jenis daging ini mungkin dijangkiti pelbagai bakteria dalam proses penghasilan atau penyimpanannya.

 Telur mentah

Jika anda peminat telur separuh masak atau mentah, ketahuilah bahawa ia juga termasuk dalam makanan harus dielakkan oleh ibu mengandung.

Ini kerana telur mentah mungkin mengandungi
Salmonella
. Antara simptom jangkitan yang mungkin dialami ibu hamil adalah demam, loya, muntah, kekejangan perut dan cirit-birit.

Walau bagaimanapun, ia bukanlah kes yang biasa berlaku dan ini mungkin terjadi disebabkan kulit telur yang tidak dibasuh bersih.

Dalam sesetengah kes, ia mungkin menyebabkan kekejangan pada uterus. Keadaan ini
cenderung menyebabkan kelahiran bayi pramatang
 atau kematian bayi dalam kandungan.

Jadi ibu hamil semua, pastikan telur yang akan anda ambil masak sepenuhnya, okay?

Pentingkan kebersihan

Makanan yang bersih adalah 1 perkara yang perlu dititikberatkan oleh wanita hamil. Elakkan memakan buah-buahan atau sayuran yang tidak dibasuh kerana ia mungkin mengandungi bakteria dan parasit.

Jadi pastikan makanan yang akan diambil terjamin kebersihannya. Hindari jenis-jenis makanan harus dielakkan jika anda tidak mahu berdepan
sebarang komplikasi sepanjang tempoh kehamilan anda
.


Isteri Kurang Ghairah Selepas Sekian Tahun Berkahwin, Ini Puncanya, Suami Kena PEKA!

Kehidupan suami isteri pastinya indah dan bahagia terutamanya pada awal perkahwinan!

Persoalannya, bagaimana pula anda dan pasangan selepas berkahwin sekian tahun lamanya?

Walaupun perit untuk diakui, tidak dapat dinafikan segalanya akan mula berubah secara perlahan dan sedikit demi sedikit.

Hubungan seks yang dahulunya hangat dan hebat, akan semakin kehilangan taringnya akibat kurang ghairah.

Menurut orang lama,
 keghairahan si isteri terhadap encik suami di kamar tidur mungkin akan semakin berkurang
 selepas sekian tahun berkahwin.

Benarkah? Jom ikuti artikel ini untuk tahu jawapannya!

Baca lebih lanjut tentang Kesihatan Seksual
di sini.

 Wanita akan kurang ghairah selepas berkahwin setahun – kajian

Ya, penyataan yang memang sangat mengejutkan. Jom kita ikutinya dengan lebih lanjut lagi.

Menurut kajian yang diterbitkan dalam British Medical Journal (BMJ), didapati bahawa kedua pasangan sama ada suami atau isteri akan kurang ghairah selepas berkahwin setahun.

Kajian ini melibatkan 6,669 wanita dan 4,839 lelaki di United Kingdom (UK) yang sudah berkahwin dengan seorang pasangan sahaja dan hasilnya adalah sangat mengejutkan.

Dikatakan bahawa 34.2% wanita dan 15% lelaki di UK akan kurang ghairah atau hilang minat terhadap seks selepas setahun berkahwin dan setia dengan seorang pasangan.

Ini menunjukkan secara kasar bahawa wanita adalah lebih cepat
hilang minat terhadap seks berbanding lelaki
.

Berikut merupakan beberapa dapatan kajian ini dengan lebih mendalam lagi:

Wanita yang sudah berkahwin 1 ke 5 tahun adalah 45% lebih cenderung untuk kurang ghairah terhadap pasangan mereka.

Wanita yang sudah berkahwin 5 ke 15 tahun adalah 137% lebih cenderung untuk kurang ghairah terhadap pasangan mereka.

Wanita yang sudah berkahwin lebih dari 15 tahun adalah 131% lebih cenderung untuk kurang ghairah terhadap pasangan mereka.

Memang benar bahawa kajian di UK ini tidak boleh diaplikasikan buat semua pasangan suami isteri khususnya wanita di seluruh dunia.

Pun begitu, ini menunjukkan bahawa kecenderungan individu untuk kurang ghairah di kamar tidur selepas berkahwin sekian tahun.

Persoalan yang akan timbul sekarang, apakah puncanya
?

Apa punca wanita kurang ghairah selepas setahun berkahwin?

Selepas setahun perkahwinan, macam-macam boleh terjadi dan anda mungkin sudah menimang seorang cahaya mata atau lebih jika melahirkan anak kembar.

Berikut adalah kemungkinan punca wanita hilang minat terhadap seks selepas sekian tahun perkahwinan:

#1. Kepenatan selepas berkahwin

Selepas melahirkan anak,
para ibu sudah pasti akan kepenatan untuk mengimbangi kerjaya dan kehidupan rumah tangga
 mereka.

Secara tidak langsung, ia mungkin akan mendorong mereka kurang ghairah terhadap pasangan.

#2. Tabiat buruk hidup

Tiada siapa yang boleh menafikan stres kehidupan sebagai pasangan suami isteri.

Disebabkan itu, ramai individu yang beralih kepada tabiat buruk seperti menghisap rokok, meminum alkohol atau lebih buruk lagi menagih dadah.

Kesannya,
 tahap libido kalian mungkin akan terganggu dan terjejas
.

#3. Masalah ketika seks

Selepas setahun bersama, ia sudah cukup untuk menilai sama ada kalian mengalami masalah ketika seks seperti
sakit akibat penetrasi zakar ke dalam faraj
, ereksi tidak kuat, ejakulasi pramatang, sukar mencapai orgasma atau mati pucuk.

Akibatnya, ia tentu sekali akan menjejaskan prestasi seks sekali gus membuat ia menjadi lebih bosan.

#4. Kondisi kesihatan

Semakin meningkat usia, maka tubuh badan kita akan kurang kuat seperti zaman remaja dahulu kala.

Pelbagai penyakit yang memerlukan ubatan atau rawatan mungkin akan muncul sekali gus membuatkan kalian mungkin mengalami kesan sampingan.

Antara yang mungkin akan terjadi adalah
hilang minat terhadap seks dan pasangan
.

Apa yang wanita boleh buat untuk menyelesaikan keadaan ini?

Baiklah, sekarang kita sudah tahu bahawa kajian menyatakan wanita lebih cenderung kurang ghairah terhadap pasangan selepas berkahwin beberapa tahun.

Ini mungkin disebabkan beberapa faktor seperti yang kami nyatakan di atas tadi.

Ia tidak boleh dibiarkan begitu sahaja dan sesuatu perlu dilakukan dengan kadar segera.

Antara perkara penting yang kalian boleh cuba adalah untuk tidak terlalu membebankan diri dengan kehidupan.

Cuba untuk seimbangkan kehidupan rumah tangga, kerjaya dan peruntukkan masa khas untuk bersama pasangan.

Selain itu, berkomunikasilah dengan pasangan anda tentang keadaan anda dan bersama mencari penyelesaian agar kedua-dua pihak berpuas hati.

Jika tidak mampu,
tetapkan berapa kali kalian perlu berasmaradana
 dalam seminggu atau sebulan untuk memastikan ia kekal relevan dalam institusi perkahwinan.

Sekiranya ada kegusaran atau kebimbangan, sila berjumpa doktor untuk berkonsultasi ya!


Apa Itu Terapi Muzik? Ini Rupanya Kesannya Terhadap Fizikal & Mental Si Manja!

Muzik terhasil daripada bunyi yang wujud di sekeliling kita
.

Kepelbagaian bunyi dari kicauan burung, gelombang ombak hinggalah ke bunyi bising dari kenderaan di jalan raya, jika diatur dan disusun dengan cara tertentu, ia boleh mewujudkan alunan bunyi yang tertentu.

Bagi kebanyakan individu, tidak mengira usia; dewasa mahupun kanak-kanak, ia boleh membawakan kegembiraan dan memotivasikan diri, menjadi peneman ketika menghadapi kesukaran dan dapat mengurangkan kemurungan, kebimbangan dan kegelisahan.

Apakah itu terapi muzik?

Terapi muzik adalah perkara yang melibatkan profesional terapi yang terlatih dan bertauliah bagi menggunakan muzik secara klinikal dan berasaskan bukti untuk mencapai objektif bagi setiap individu yang berbeza.

Ia digunakan untuk mengurangkan kesakitan kepada pesakit, menawarkan keupayaan untuk mengekspresikan diri mereka tanpa menggunakan kata-kata dan memudahkan proses untuk
menenangkan diri melalui nyanyian, bermain instrumen, menulis lagu atau sekadar mendengarnya
.

Ia dipercayai dapat mempengaruhi emosi dan mampu meningkatkan neurokimia dalam badan termasuk endorfin baik.

Terapi ini juga dikenali sebagai terapi muzik aktif atau terapi muzik pasif, menunjukkan keupayaan untuk memperbaiki kawalan motor dan fungsi emosi kepada pesakit yang mempunyai pelbagai penyakit atau ketidakupayaan.

 Dari kes skizofrenia sehingga kepada penyakit Parkinson, penggunaannya seperti membantu mengurangkan simptom semula jadi bagi
masalah kesihatan mental seperti kemurungan, kebimbangan atau kegelisahan.

Selain itu, ia juga dapat membantu menaikkan kreativiti, dan mempertingkatkan komunikasi antara pesakit dengan penjaga dan pelbagai lagi manfaat yang lain.

Persatuan Terapi Muzik Amerika (
The American Music Therapy Association
, AMTA) mengatakan bentuk rawatan ini boleh membantu menggalakkan peningkatan kesejahteraan, menguruskan tekanan, mengurangkan kesakitan, mengekspresikan perasaan, meningkatkan memori, meningkatkan komunikasi dan mempromosikan pemulihan fizikal.

Kebanyakan masa, ia secara langsung langsung digunakan kerana ia lebih fleksibel dan menawarkan peluang yang lebih besar untuk interaksi antara ahli terapi dan pesakit.

Terapi ini adalah berbeza dengan
proses penghasilan muzik atau sebarang pengajaran lain kerana ia bukan sesuatu yang berasaskan pendidikan
.

Sebagai contoh, hasil daripada terapi ini bukanlah mengenai untuk mengajar pesakit cara atau kaedah memainkan instrumen atau membaca not muzik.

Sebaliknya, tumpuan terapi ini adalah lebih kepada untuk memfokuskan pesakit untuk bergerak ke arah mencapai potensi terbaik mereka.

Apa kesan terapi muzik?

Kesan kepada fizikal

Bagi kanak-kanak dan individu remaja yang mengalami kanser atau penyakit lain, kesakitan adalah sesuatu perkara yang sukar untuk dibayangkan dan ditanggung – walau berapa banyak ubatan yang diberikan, malahan ada masa, ubatan yang diberikan mungkin tidak mencukupi untuk menutup kesakitan yang dirasai.

Dengan mendengar dan bermain instrumen termasuk menulis lagu dan menyanyi, kesakitan mungkin dapat dikurangkan.

Terapi ini dapat melegakan kesakitan dan mengurangkan tekanan serta kegelisahan kepada pesakit, yang membawa kepada perubahan fisiologi, seperti:

Memperbaiki pernafasan

Menjadi tekanan darah lebih rendah

Memperbaiki fungsi jantung

Memperbaiki kadar denyutan jantung

Memberikan kelegaan kepada otot yang tegang

Terapi ini dipercayai memberikan kesan signifikan terdapat keberkesanan rawatan pesakit, termasuk mengurangkan kesakitan, memberi ketenangan, memperbaiki kadar penafasan, dan menjadikan tahap kegelisahan pada tahap yang lebih rendah.

Kesan kepada mental

Berada di hospital, khususnya kepada kanak-kanak, boleh memberikan pengalaman yang menakutkan dan mengerikan, lebih-lebih lagi melibatkan masalah kesihatan berkaitan kanser atau penyakit lain yang serius.

Salah satu impak berada di hospital adalah tekanan, yang dengan sendiri boleh mewujudkan masalah kesihatan.

Antara simptom tekanan yang biasa adalah:

Sakit kepala

Kesakitan atau ketegangan otot

Sakit dada

Kelesuan

Gangguan pada perut

Masalah tidur

Antara kesan tekanan kepada emosi:

Kemurungan

Kegelisahan

Kebimbangan

Kurang rehat

Kurang motivasi untuk fokus

Perasaan bercampur baur

Kemarahan

Antara kesan tekanan kepada tingkah laku:

Bereaksi secara berlebihan atau sebaliknya

Kemarahan yang melampau

Mengasingkan diri dari sosial

Secara kesimpulannya, terapi muzik ini akan dapat membantu seseorang individu itu terutamanya kanak-kanak untuk meningkatkan kebolehan dan kemahiran mengendalikan dan menguruskan kesakitan.

Selain itu, ia juga boleh membantu mengurangkan sebarang tekanan berkaitan yang timbul kerana keperluan yang wujud untuk berada di hospital disebabkan pelbagai faktor kesihatan.


Ikut Cara Berpantang Selepas Keguguran Ini Jika Ibu Nak Cepat Hamil Kembali!

Amalan berpantang sinonim dikaitkan dengan ibu yang baru bersalin. Namun, tidak ramai yang tahu wanita yang mengalami keguguran juga perlu menjalani
amalan berpantang.
 Adakah cara berpantang selepas keguguran sama dengan ibu yang selamat melahirkan bayi?

Apakah simptom keguguran?

Sebelum pergi dengan lebih lanjut, eloklah terlebih dahulu kita mengetahui apakah
tanda jika seseorang wanita itu alami keguguran.

Wanita yang keguguran mungkin akan mengalami tanda-tanda seperti di bawah:

Pendarahan (dari sedikit sehingga banyak)

Kejang perut

Sakit di bahagian abdomen

Demam

Jika anda sedang hamil dan mengalami simptom-simptom yang disebutkan tadi, segeralah berjumpa dengan doktor.

Mengapa keguguran berlaku?

Kebanyakan masalah keguguran
yang berlaku semasa trimester pertama adalah disebabkan oleh kecacatan (
abnormality
) pada kromosom.

Kromosom yang cacat tidak dapat hidup dengan baik dan berkembang seperti yang sepatutnya, justeru itu menyebabkan keguguran.

Selain itu,
keguguran juga boleh disebabkan oleh jangkitan
 kuman, terdedah kepada persekitaran tempat kerja yang bahaya seperti toksik dan radiasi yang tinggi, masalah hormon, uterus
abnormal,
 cara hidup, penyakit tiroid, kurang nutrisi dan sebagainya.

Risiko keguguran semakin meningkat jika seseorang wanita itu sudah berusia.

Kajian menunjukkan bahawa wanita yang berusia 20-an berisiko mengalami 12-15% masalah keguguran, manakala wanita di usia 40 mempunyai 25% risiko keguguran.

Adakah ibu yang mengalami keguguran perlu berpantang?

Wanita yang mengalami keguguran tidak terkecuali untuk diarahkan berpantang.

Mengikut amalan nenek moyang dahulu,
cara berpantang
selepas keguguran adalah sama dengan penjagaan ibu selepas bersalin.

Walau bagaimanapun, ramai ibu zaman moden kini kurang mengambil berat akan penjagaan tubuh terutamanya jika mengalami keguguran.

Rata-rata mereka menganggap hanya wanita yang bersalin sahaja perlu menjalani amalan berpantang. Bagi wanita yang gugur, sesetengahnya ingin segera ‘lekat’ semula tanpa perlu ‘berpuasa’ bersama dengan suami.

Cara berpantang selepas keguguran

Dari segi pemakanan, cara berpantang selepas keguguran lebih kurang sama dengan ibu lepas bersalin.

Ibu yang mengalami keguguran tidak boleh makan
makanan yang berangin
 seperti rebung dan pucuk ubi, tumbuhan yang menjalar seperti labu dan timun serta buah-buahan sejuk dan berangin seperti kuini dan cempedak.

Selain itu, ibu gugur juga tidak boleh makan ikan yang berduri seperti ikan pari dan terubuk.

Dari segi kegiatan harian pula, ada beberapa perkara yang ditegah menurut pantang-larang orang Melayu, seperti tidak boleh melalui bawah ampaian atau
makan buah cermai.

Walau bagaimanapun,
keberkesanan terhadap pantang-larang
 ini tidak dapat dipastikan.

Bila saya boleh hamil semula?

Ibu keguguran lazimnya ingin cepat hamil semula tanpa melalui
tempoh berpantang
 yang disyorkan.

Jika merujuk kepada doktor, ibu berpantang disyorkan untuk berehat selama tiga kitaran haid atau 3 bulan sebelum cuba untuk hamil semula.

Artikel berkaitan:

Hal ini adalah bagi memelihara kesihatan rahim dan mengelakkan masalah keguguran berlaku semula.

Wanita yang pernah mengalami keguguran disarankan untuk mengambil
progesteron
, iaitu hormon yang diperlukan untuk membantu implantasi dalam uterus.

Apa kesan kepada ibu jika tidak ikuti cara berpantang selepas keguguran?

Jika penjagaan diri semasa berpantang tidak diikuti, kemungkinan kesannya tidak akan muncul serta-merta, tetapi anda akan merasainya apabila usia anda semakin meningkat dan melalui banyak proses kelahiran.

Mereka yang tidak mengikuti cara berpantang selepas keguguran akan mengalami masalah bisa urat, lenguh badan, sendi, sakit pinggang dan kebas-kebas.

Penjagaan fizikal dan emosi selepas keguguran adalah perkara yang lebih penting. Paling utama, janganlah menyalahkan diri anda atas keguguran yang berlaku.

Jika anda masih tidak dapat menerima kenyataan, pergilah berjumpa dengan pakar bagi membantu anda mengatasi masalah tersebut.

Ingatlah! Jika anda ingin hamil sekali lagi, anda tidak boleh berada dalam keadaan tertekan. Emosi yang tertekan hanya akan menyukarkan anda untuk kembali hamil.